Хитой молиявий пирамидалар билан курашишни бошлади\n07:31 / 17.08.2017\nХитой Тяньцзин университетининг битирувчиси, 23 ёшли Ли Вэньсин исмли йигит ўлимидан кейин молиявий пирамидалар билан курашиш бўйича кампанияни бошлади. Йигит бундай пирамидалардан бирига жалб қилинган бўлган. Бу ҳақда China Daily нашри хабар бермоқда.\nМаълум қилинишича, Хитойнинг жамоат хавфсизлиги вазирлиги ҳамда саноат ва савдо давлат маъмурияти уларнинг назорати остига жумладан ходимлар ёллаш агентлиги остида фаолият юритувчи молиявий пирамидалар тушиши ҳақидаги хабарни чоп этган.\nНашрнинг таъкидлашича, пирамидаларга қарши курашга 4 та давлат тузилмаси жалб қилинади.\nХитой ижтимоий тармоқларида охирги йиллар молиявий пирамидлар кенг тарқалди. 2016 йилда полиция бу билан боғлиқ 2826 та ҳолатни тергов қилган, бу эса 2015 йилдагидан 19,1 фоизга кўпроқни ташкил қилган.\n2005 йилдан 2015 йилгача эса умумий ҳисобда 21 904 та фирибгарлик схемаси тергов қилинган.\nЛи Вэньсин Хитойдаги вакансиялар сайти “Босс Чжипин” негизида қурилган молиявий пирамидалар ташкилотчилари қурбонига айланган. Йигит бу сайт орқали иш қидириб, ўз фаолиятини оддий компания кўринишида олиб борувчи “Де Бэйлэй” молиявий пирамидасига ишга қабул қилинган. Маълум бўлишича, бу пирамида ташкилотчилари ишга кирганларни гаровда ушлаб, уларга нисбатан жисмоний зўравонлик қўллаб, уларни қўрқитиб, улар ва уларнинг яқинларидан қимматбаҳо буюмлар ва пуллар талаб қилишган. Ли Вэньсин ана шундай қурбонлардан бири бўлган.\nХитой молиявий пирамида


16 январ 2021, Тошкент вақти: 08:20\n"Сариоғоч" станциясида ташлаб кетилган вагонлар.\n«Казахстан Темир Жоли» миллий компанияси раҳбарларидан бирининг мамлакат темир йўллари орқали юк ташувчиларга 6 декабрь санаси билан юборган огоҳлантируви “ўта шошилинч” деб таснифланган.\nУнда 10 декабрдан бошлаб Қозоғистон темир йўл станцияларидан Дўстлик ва Олтинкўл станцияларига Сариоғоч орқали борувчи поездлардан бошқа ҳамма поездларга Қозоғистондан юк ортиш тақиқланиши айтилган.\nБунга эса¸“Ўзбекистон темир йўллари” АЖ поездларининг ўз вақтида чиқиб кетмаëтгани оқибатида ташлаб кетилган поездлар сонининг ниҳоятда кўпайиши ортидан пайдо бўлган тиқин сабаб қилиб келтирилган.\nСариоғоч станциясининг 26 декабрь куни Озодлик гаплашган диспетчери Тошкент ва Остона ўртасидаги музокаралардан сўнг бу тақиқ кучга кирмагани¸ айни пайтда станция ҳудудида Ўзбекистонга бориши керак 4000 га яқин вагон ташлаб кетилганича қолаëтганини билдирди.\nБу вагонларга¸ ўзбекистонликлар кундалик турмуши учун зарур бўлган ун¸ буғдой¸ картошка ва кўмир¸ шунингдек Россиядан келаëтган тахта ва ëғоч ортилган.\n“Ўзбекистон темир йўллари” АЖ ва Транспорт вазирлигидан бундай тиқин сабаблари ва уни қандай баратафар этиш режасига оид расмий маълумот олишнинг имкони бўлмади – Озодлик боғланган мутасаддилар ўзларининг бу вазиятдан “бехабарликлари”ни айтишдан нарига ўтмадилар.\n“Ўзбекистон темир йўллари” боис Қозоғистонда поездлар тиқини пайдо бўлди\n«Казахстан Темир Жоли» миллий компаниясига қарашли «Грузовие перевозки» АЖси раиси Кайрат Саурбаевнинг Озодликка нусхаси юборилган “ўта шошилинч” буйруғида икки станцияни мустасно қилганда¸ Қозоғистон темир йўл станцияларидан юк ортишнинг 10 декабрдан бошлаб тақиқланиши айтилган.\n"Қозоғистон темир йўллари" миллий компанияси раҳбарларидан бири Кайрат Саурбаевнинг 6 декабрь куни тарқатилган буйруғи нусхаси.\nБунга “Ўзбекистон темир йўллари” АЖга қарашли поездларнинг ўз вақтида олиб чиқилмаëтгани ортидан поездларнинг ташлаб кетилгани ва юзага келган тиқин сабаб қилиб келтирилган.\nОзодлик гаплашган темир йўл орқали юк ташиш жараëнига алоқадор мулозим ва тадбиркорлар Сариоғоч станциясида ташлаб кетилган вагонлар сонининг¸ 24 декабрга келиб¸ 7000 га етганини билдирди.\n“Ўзбекистон ва Ўзбекистон орқали Афғонистонга юк олиб кетаëтган камида 115 поезд (7000 га яқин вагон) ҳозир Қозоғистон ҳудудида ташлаб кетилган. Бу поездларга тез айнийдиган маҳсулотлар¸ хусусан озиқ-овқат ҳам ортилган”¸ деди Сариоғочдаги вазиятдан бевосита хабардор темирйўлчи.\n“Сариоғоч” тиқини ҳали-вери тарқайдиган эмас...\n26 декабрь куни Озодлик суҳбатлашган Қозоғистоннинг Сариоғоч темир йўл станцияси диспетчерининг айтишича, Кайрат Саурбаев 6 декабрь куни имзолаган буйруқ¸ Остона ва Тошкент ўртасидаги музокаралардан сўнг кучга кирмаган:\n“Ўзбекистон томони суткасига 28 тагача электровоз юбориб¸ ташлаб кетилган поездларини олиб чиқишни ваъда берганидан кейин¸ тақиқ кучга киритилмади. Ҳозир суткасига 21-25 та состав олиб чиқилаяпти¸ лекин тиқин тугай демаяпти. Айни ҳозирги соатда Сариоғочда¸ адашмасам¸ ташлаб кетилган 62 та состав бор. Уларнинг ҳар бирида 55-57 тадан вагон бор. Буни кўпайтирсангиз¸ 3500 дан ошиқ вагон ташлаб кетилганича ëтипти”.\nСариоғоч темир йўл станцияси диспетчери фикрича, Сариоғочдаги поездлар тиқини 2020 йилнинг мартигача ҳам сақланиб қолиши мумкин:\n“Сариоғоч – бу Қозоғистоннинг жанубий темир йўл дарвозаси. Ўзбекистон¸ Афғонистон¸ Туркманистон¸ Тожикистонга Қозоғистондан юк ортилган поездлар¸ қолаверса¸ Россия томондан келаëтган транзит шу дарвозадан кириб-чиқади. Ўзбекистон поездларининг туриб қолганидан ҳозир қўшни давлатлар ҳам азият чекмоқда. Бу вагонларга қозоқ буғдойи¸ уни¸ кўмири каби муҳим истеъмол моллари ортилган. Билишимизча¸ Ўзбекистонда газ йўқлигидан кўмирга кўз тикиб турганлар кўп. Ташлаб кетилган вагонлардаги кўмир кечикиб¸ февраль-мартгача ташилади”.\nСариоғочдаги тиқин сабаби – Ўзбекистонда\nОзодлик билан суҳбатда Қозоғистон темир йўлларида пайдо бўлган тиқин сабабларини изоҳлаган ҳам қозоқ¸ ҳам ўзбек мутахассислари¸ унинг сабаби “Ўзбекистон темир йўллари” АЖ да эканини билдирдилар.\n“Йилнинг охирги кварталига келиб¸ темир йўл орқали ташиладиган юк оқими кўпаяди. Ўзбекистон томонда уларни ташишга электрозов етишмайди. Бу биринчи йил кузатилаëтгани йўқ”¸ деди Сариоғоч станцияси мутассаддиси.\nОзодлик билан шахси очиқланмаслигини сўраб гаплашган Ўзбекистон Транспорт вазирлигига яқин мулозим ҳам вазиятнинг йиллардан бери ўзгаришсиз келаëтганини айтиб¸ муаммо илдизи коррупция ва нопрофессионал бошқарувга бориб тақалишини таъкидлади.\n“Уч йилдан бери худди шу аҳвол, айниқса йил охирига келганда юк кўпаяди¸ йил охирида олди-берди шартномалари ëпилади. Ҳар йил чегарада “Ўзбекистон темир йўллари” лаëқатсизлигидан тиқин-пробка. Иш ниҳоятда ëмон ташкиллаштирилган, поездларни ўтказиш қобилияти паст¸ “ЎТЙ” да темир йўллар ҳаракатини юқори даражада ташкил қилишга ақли етадиган мутахассислар деярли қолмаган. Асосий муаммолардан бири – локомотивлар етишмаслиги. Раматов ("Ўзбекистон темир йўллари" АЖнинг ўшандаги раиси¸ ҳозирги Транспорт вазири - таҳр.) шу муаммони ҳал қиламан деб ўтган йили 500 миллион долларга 24 та локомотив сотиб олинишини айтганди. Қани ўша янги локомотивлар? Ҳозирги тиқинга нима учун изоҳ бермаяпти? Янги локомотив олинган бўлса¸ бу йил яна нимага бунақа кризис? Нима учун яна фақат эски 25 та локомотив ишлаяпти? 500 миллионга нима¸ қанчага сотиб олинганини текширадиган одам борми? Жавоби аниқ – йўқ”.\nЯрим миллиард долларга олинган локомотивлар қани?\n“Ўзбекистон темир йўллари” АЖ бошқарувига яқин мулозим Озодликка тақдим этган маълумотга кўра¸ 500 миллион долларга тушган 24 дона янги локомотивнинг бирортаси 2019 йил охирига қадар Ўзбекистонга келмаган.\n“Хитой билан ярим миллиард долларга тузилган шартномага асосан 24 электровоз 2021 йилдан бошлаб партия бўлиб кела бошлайди, ҳали шу контракт бўйича 1 дона ҳам келмади. 24 та электровоз олиш бўйича тузилган контрактнинг борлигиям ЎТЙ да электровозларнинг тахминан 30% етишмаслигини¸ Қозоғистондаги тиқин асосий сабабларидан бири айнан шу етишмовчилик эканини тасдиқлаб турибди”.\nОзодликка норасмий тарзда берилган маълумотга кўра¸ ҳозирда “Ўзбекистон темир йўллари” АЖ ихтиëрида “бор-йўғи 62 та электровоз бор, шулардан доим тахминан 6-7 таси ремонтда бўлади”.\n“2016 йилда янги очилган Ангрен-Поп участкаси учун олинган 12 та Хитой электровози ҳам ана шу 62 танинг ичида”¸ деди ширкат мулозими.\nОзодлик 25-26 декабрь кунлари Ўзбекистон Транспорт вазирлиги ва “Ўзбекистон темир йўллари” АЖ мутасаддиларидан Сариоғочдаги логистика бўҳронига оид изоҳ ола олмади.\nШиркат ва вазирликнинг Озодлик вазиятни тушунтирган расмийлари¸ ўзларининг бу ҳақда ҳеч нарса билмасликларини айтиб¸ бошқа мутассаддилар билан боғланишни тавсия қилди. Тавсия қилинган рақамларга эса ҳеч ким жавоб бермади.\n2020 йилда Ўзбекистондан Грузия ва Озарбайжонга транзит поездлар қатнай бошлайди


ИнтерФУТБОЛ :: Йигитлар, ахир бу «Тотенхэм»ку\nЙигитлар, ахир бу «Тотенхэм»ку\nСарлавҳани ўқиб гап мавзуси Англиянинг “Тоттенхэм” клуби ҳақида экан деб ўйламанг. Умуман олганда қисман шу клубга алоқадор. Аммо ҳозир жаҳон биринчилиги давом этаётган бир паллада оддий бир клуб ҳақида фикр билдиришга ҳаракат қилмайман. “Манчестер Юнайтед” клубининг афсонавий мураббийи Сер Алекс Фергюссон агар жамоаси биринчи бўлимда “Тоттенхэм”га мағлуб бўлиб турган бўлса, танаффусда йигитларига мана шу жумлани айтиб, уларнинг руҳиятини кўтаришга уринар экан. Йўқ, бу ерда клубни кучли деган таъкид ётмаяпти, гап шундаки, кучли мутахассис бўлган Фергюссон “Тоттенхэм” футболчиларининг имкониятини, салоҳиятини жуда яхши билган.\n“Улар бир оз довдирроқ, озгина айёрлик қилсанг, сенинг имкониятларинг бўйича ўйнашади. Шунчаки, уларни тизгиндан чиқариш керак”, деб фикр юритарди. Ҳа, “Тоттенхэм” йиллар ўтгани билан ўша услубидан воз кечгани йўқ. Ҳозир ҳам шундай. Кубокларнинг финалларига чиқади. Чиройли ўйнайди –– ютқазади. Чемпионлик учун охирига қадар курашади. Якунда эса бошқалар чемпионликни илиб кетади. Муҳим ўйинларда жамоанинг руҳияти, ғолиблик анъаналари камлиги жамоага тўсқинлик қилади. “От айланиб қозиғини топади”. Мулоҳазамизнинг асосий баёнига ҳам етиб келдик. Кеча оқшом Англия терма жамоаси Хорватияга ҳар томонлама мағлуб бўлди. Ўйинни кўрганлар бунга амин бўлишгандир. Келинг, инглизларнинг мағлубиятига сабаб бўлган омилларни таҳлил этиб кўрайлик.


Ўзбекистонда ҳар йили 17 млн тонна озиқ-овқат маҳсулотлари ишлаб чиқарилади\n12:08 / 28.08.2015\nҲиндистоннинг diplomasyindia.com ахборот-таҳлил порталида мамлакатимиз қишлоқ хўжалигида эришилаётган муваффақиятлар мавзусига бағишланган мақола чоп этилди.\nМақолада маълум қилинганидек, 1991 йилдан ҳозирги пайтга қадар қишлоқ хўжалиги маҳсулотлари ишлаб чиқаришнинг умумий ҳажми 2 баравардан зиёдга ошган. Бу аҳоли жон бошига ҳисоблаганда гўшт истеъмолини 1,3 бараварга, сут ва сут маҳсулотлари истеъмолини - 1,6, картошка истеъмолини - 1,7, сабзавотни - икки баравардан зиёд, мева-чева истеъмолини салкам 4 баравар ошириш имконини берди.\nҚайд этилишича, Ўзбекистонда ҳозирги пайтда ҳар йили 17 миллион тонна озиқ-овқат маҳсулотлари ишлаб чиқарилади. Аҳоли жон бошига деярли 300 килограмм сабзавот, 75 килограмм картошка ва 44 килограмм узум тўғри келмоқда. Бу кўрсаткич оптимал деб ҳисобланадиган истеъмол меъёридан уч баравар кўп ҳисобланади.\nМақолада Ўзбекистон айни пайтда дунёнинг 80та давлатига 180 турдан ортиқ сархил мева-сабзавот юбораётгани алоҳида таъкидланган.


Москвадаги оммавий муштлашувда ўзбекистонликлар ҳам иштирок этганми? | Qalampir.uz\nМосквадаги оммавий муштлашувда ўзбекистонликлар ҳам иштирок этганми?\nЖамият\t13 Июль 18:31 6735\nДастлабки маълумотларга кўра, Россиянинг пойтахти Москва шаҳридаги оммавий муштлашувда Ўзбекистон Республикаси фуқаролари иштирок этмаган. Бу ҳақда Ўзбекистон Ташқи меҳнат миграцияси агентлиги матбуот котиби маълум қилди.\n“Вазиятга ойдинлик киритиш мақсадида Ташқи меҳнат миграцияси агентлигининг Москвадаги ваколатхонаси ходимлари мамлакатимизнинг ушбу давлатдаги элчихонаси вакиллари билан биргаликда воқеа жойига борди. Шунингдек, Россия Федерацияси Ички ишлар вазирлиги ходимлари билан мулоқотда бўлиб, вазиятни ўрганди. Дастлабки маълумотларга кўра, ушбу оммавий муштлашувда Ўзбекистон Республикаси фуқаролари иштирок этмаган”, дейилади Ташқи меҳнат миграцияси агентлиги хабарида.\nЭслатиб ўтамиз, кеча, 12 июль куни Москва шаҳри Зеленодольск кўчасида Марказий Осиёдан келган мигрантлар ўртасида оммавий муштлашув бўлиб ўтди. Маълум бўлишича, оммавий муштлашувга жорий йилнинг 11 июль куни қирғизистонлик икки фуқаронинг пичоқ зарбаси билан жароҳатлангани сабаб бўлган.\nЮқоридаги тартибсизликдан сўнг 100 дан ортиқ одам ҳибсга олинган. Ҳозирда уларнинг жанжалга алоқадорлиги текширилмоқда, исмлари маълумотлар базасида кўриб чиқилмоқда.\nҚайд этиш керакки, баъзи манбалар ушбу можаро тожикистонлик ва қирғизистонликлар ўртасида келиб чиққан деса, бошқалари эса, аксинча, муштлашув ўзбекистонлик ва қирғизистонликлар ўртасида бўлиб ўтганини қайд этганди.\n21 Июль 13:00 34424\n21 Июль 10:21 34236\n21 Июль 21:00 34122\n22 Июль 20:43 32483\n23 Июль 10:05 19487


БМТ Бош котиби Кофи Аннан Европа Иттифоӄи конституциясининг имзоланишини ижобий баҳолаб, “бу Европа Иттифоӄи тарихидаги муҳим ҳодиса”, деб айтди.\n27 январ 2021, Тошкент вақти: 06:57\nЕвропа Иттифоӄининг биринчи конституцияси жума куни Италия пойтахти Римда ташкилотга аъзо давлат вакиллари томонидан имзоланган эди. Унинг лойиҳаси икки йил муҳокама ӄилинди.\nЭнди Европа Иттифоӄига аъзо 25 давлатнинг ҳар бирида конституция ратификация ӄилиниши керак. Яна камида 9 мамлакатда у уреферендум орӄали халӄ муҳокамасига ӄўйилади.


Хўжалик судлари тарих ва замон сарҳадларида\nМутахассисларнинг хулосаси ҳамда тарихий манбаларнинг гувоҳлик беришича, Ўзбекистонда хўжалик низоларини кўришнинг дастлабки қонуний механизми 1924 йилда шакллана бошлаган. Ўша йилнинг 28 декабрида Ўзинқилоб Қўмитаси (Ўзревком) қошида Олий ҳакамлик (арбитраж) комиссияси тузилган. Жойларда уч кишидан иборат таркибда тузилган ҳакамлик комиссиялари эса Олий ҳакамлик комиссиясига бўйсунган тарзда фаолият олиб борган. Комиссияларнинг иш кўришида манфаатдор хўжаликларнинг раҳбарлари, ҳуқуқшуноси иштироки кўзда тутилган. Бироқ, арбитраж комиссиялари муайян низони суд тартибида эмас, чекланган ваколатлар доирасида кўрган. Зеро, комиссия қарорлари мажбурий эмас, балки тавсиявий мазмун касб этган, қарор-тавсияларнинг ижро механизми деярли бўлмаган.\nСобиқ СССР Халқ комиссарлари совети ва Марказий ижроия қўмитасининг 1932 йил 7 июндаги қарори билан арбитраж комиссиялари тугатилиб, уларнинг ўрнига марказда ва қуйида – иттифоқдош республикалар Халқ комиссарлари советлари қошида Давлат арбитражи таъсис этилган. Мазкур идоранинг асосий вазифаси «халқ хўжалиги режаларини бажариш ва амалда татбиқ этишдан иборат» этиб белгиланади, унинг олдига «режавий ва ишлаб чиқариш интизомига риоя этилишини таъминлаш» мақсади қўйилади. Собиқ СССР ҳукуматининг юқоридаги қарори асосида Ўзбекистон ССР Халқ комиссарлари совети 1932 йил 29 октябрда ўз қарори билан «Ўзбекистон ССР Халқ комиссарлари совети қошида Давлат арбитражи ҳақида»ги Низомни тасдиқлайди ва амалга киритади. Аммо жойларда турли хилдаги хўжалик низолари кўпайиб боравергач, Ўзбекистон ССР Халқ комиссарлари совети 1935 йил 22 декабрда Давлат арбитражи фаолиятини тартибга солувчи янги Низомни тасдиқлашга мажбур бўлади. Мазкур Низомга кўра, Давлат арбитражи олдига хўжаликлар, корхоналар, муассасалар ва ташкилотлар ўртасидаги мулкий низоларни ҳал қилиш, бу борадаги камчиликларни бартараф этиш чораларини кўриш, халқ хўжалиги режалари ва шартномаларининг бажарилиши учун курашиш вазифа қилиб қўйилади, Давлат арбитражининг қарори «қатъийлиги ва шикоятга ўрин йўқлиги» белгиланади. Давлат арбитражига Халқ комиссарлари совети таркибида маслаҳат овози ҳуқуқи берилади.\n1950 йилнинг августига келиб, Ўзбекистон ССР Министрлар Советининг қарори билан республика арбитражи тизими қайта кўриб чиқилади ва у қуйидаги таркибда ташкил этилади:\n- Ўзбекистон ССР Министрлар Совети қошида Давлат арбитражи;\n- Қорақалпоғистон АССР Министрлар Совети қошида Давлат арбитражи;\n- Тошкент вилоят ижроия қўмитаси қошида давлат арбитражи (унга Тошкент шаҳри, Сирдарё вилояти бириктирилган);\n- Самарқанд вилояти ижроия қўмитаси қошида Самарқанд, Бухоро, Қашқадарё ва Сурхондарё вилоятларига хизмат кўрсатувчи вилоятлараро давлат арбитражи;\n- Андижон вилояти ижроия қўмитаси қошида Андижон, Наманган ва Фарғона вилоятларига хизмат кўрсатувчи вилоятлараро давлат арбитражи.\n1953 йил 23 апрелда Давлат арбитражи тўғрисида Ўзбекистон ССР Министрлар Совети янги қарор қабул қилади ва унга биноан давлат арбитражлари Адлия вазирлиги таркибига берилади. Министрлар Советининг 1953 йил 20 майдаги қарори билан эса Андижон ва Самарқанд вилоятлараро ҳамда Хоразм вилоят давлат арбитражлари тугатилади ва уларнинг вазифаси Адлия вазирлиги таркибидаги давлат арбитражи зиммасига юклатилади. 1954 йил 12 июлда Ўзбекистон ССР Министрлар Советининг қарори билан давлат арбитражлари қайтадан Министрлар Совети ҳузурига ўтказилади, лекин таркиб, штат, ваколат ва таъминотда ҳеч қандай ўзгариш бўлмайди. 1957 йил 17 сентябрда Ўзбекистон ҳукумати қарори билан умумий юрисдикция судлари иш юритувида бўлган давлат, кооператив ва бошқа ташкилотлар, муассасалар, корхоналарнинг мулкий низоларга оид ишлари давлат арбитражига олиб берилади.\nЎзбекистон ССР Министрлар Советининг 1974 йил 7 июндаги қарори билан Давлат арбитражининг янги Низоми, таркиби ва штати тасдиқланади. Давлат арбитражи тўғрисидаги Низомга асосан Ўзбекистон ва Қорақалпоғистон Министрлар Совети ҳузуридаги Давлат арбитражлари ва уларнинг ваколатлари аниқлаб берилади. Аммо бу ҳақдаги талаб ва қоидалар илгаригисидан деярли фарқ қилмайди. Фақат Республика Министрлар Совети ҳузуридаги Бош давлат арбитри, унинг ўринбосари ҳукумат томонидан тайинланиши, Давлат арбитражи ҳайъат таркиби ҳам Министрлар Совети томонидан тасдиқланиши белгилаб қўйилади, Бош давлат арбитрига арбитраж қошида Илмий-маслаҳат кенгаши тузиш ҳуқуқи берилади.\n1975 йилнинг 12 декабридаги республика ҳукумати қарори билан илгариги вилоят арбитражига қўшимча равишда Қашқадарё, Самарқанд, Сурхондарё, Фарғона, Хоразм ва Тошкент вилоятлари ижроия қўмиталари қошида давлат арбитражлари ташкил этилади. 1978 йилнинг 29 мартидан бошлаб эса Андижон, Бухоро, Жиззах, Наманган ва Сирдарё вилоятларида ҳам арбитражлар фаолияти йўлга қўйилади.\nКўриниб турибдики, ижроия қўмиталари қошида фаолият юритиб, асосан унинг кўрсатмаларини бажариш билан чекланган арбитражлар том маънодаги суд ҳокимиятига хос бўлган хусусиятларга эга эмас эди. Шу боис, бугун фаолият кўрсатаётган хўжалик судларини арбитражларнинг «меросхўри», уларнинг замирида шаклланган тизим сифатида талқин этиш учун ҳеч қандай асос йўқ.\nАлбатта, барча даврларда ҳам мулкка оид, шунингдек иқтисодий характердаги низолар ҳамда уларни ҳал этишнинг у ёки бу кўринишдаги механизми мавжуд бўлган. Қадимда барча турдаги ихтилофлар, хусусан иқтисодий тусдаги низолар ҳам шариат қоидалари асосида ҳал этилган. Ҳатто, олди-сотди, ижара, ерга эгалик қилиш каби нисбатан чигал ва мураккаб муносабатлардан келиб чиқувчи низоларнинг ечими ҳам шариат қозилари томонидан ҳал этилганига гувоҳ бўлиш мумкин. Масалан, 2009 йилда «Ўзбекистон» нашриёти томонидан чоп этилган «Себзор даҳаси қозиси фаолиятига оид ҳужжатлар» тўпламида 1869–1892 йилларда Тошкент шаҳрининг Себзор даҳаси қозиси бўлган Муҳаммад Муҳиддин хўжа томонидан 1873 йилнинг март ойида кўриб чиқилган ер ижарасига оид низо тафсилотлари келтирилади. Яъни, ерни ижарага олган деҳқонлар шартномада кўрсатилган ижара ҳақини ер эгасига тўлашдан бош тортишади, бундан ташқари, ерга ҳақиқий эгалик қилиш даъвосини ҳам билдиришади. Шу боис, мулкдор даъвоси асосида ишни кўриб чиққан қози деҳқонларнинг важларини асоссиз деб топиб, ноқонуний эгаллаб олинган ерни тегишли муддатда ўз эгасига қайтариш тўғрисида ҳукм чиқаради. Бу каби мисолларни олис ва яқин тарихдан кўплаб келтириш мумкин.\nДемак, мустақил Ўзбекистон хўжалик судлари тизимининг ҳақиқий суд ҳокимиятининг ажралмас қисми сифатида шаклланиши 1991 йилнинг 20 ноябридан бошланади. Ана шу санада «Ҳакамлик суди ва хўжалик низоларини кўриш тартиби тўғрисида»ги Ўзбекистон Республикаси Қонуни қабул қилинди. Мазкур Қонун мулк шаклидан қатъи назар, хўжалик субъектларининг ҳуқуқлари ва қонуний манфаатлари ҳимоя қилинишини таъминлашга қодир бўлган мустақил суд органининг дастлабки ҳуқуқий асоси сифатида хизмат қилди. Бирмунча кейинроқ бу судлар хўжалик судлари деб ном олди ва уларнинг ҳуқуқий мақоми Ўзбекистон Республикаси Конституциясида, «Судлар тўғрисида»ги Қонунда, Хўжалик процессуал кодексида мустаҳкамланди.


Мактабларда "Ватан ҳимоячилари" кунига бағишлаб Самарқанд ҳарбий округига саёҳат ташкил этилди.\nTue, 15/01/2019 - 17:32\nЎқувчиларни Ватанга садоқат руҳида тарбиялаш юзасидан 14 январъ “Ватан ҳимоячилари” куни муносабати билан Самарқанд ҳарбий округига тумаи Халқ таълим бўлимига қарашли умумтаълим мактабларининг чақириққа қадар бошланғич тайёргарлик фан ўқитувчилари ҳамда ёшлар етакчиси билан биргаликда мактаб ўқувчилари учун саёҳат ташкил этилди.\nБатафсил Мактабларда "Ватан ҳимоячилари" кунига бағишлаб Самарқанд ҳарбий округига саёҳат ташкил этилди.\nТумандаги аҳолини гўшт билан таъминлаб келаётган, гўшт дўконлари талаб даражасига жавоб берадими?\nТуманидаги гўшт дўконларининг фаолияти юзасидан туман Давлат санитария эпидемиология назорат маркази мутахассислари ўрганиш ишларини олиб борди\nБатафсил Тумандаги аҳолини гўшт билан таъминлаб келаётган, гўшт дўконлари талаб даражасига жавоб берадими?\n"Ватан ҳимоячилари куни" байрамига бағишлаб, катта тадбир ташкиллаштирилиб, кенг нишонланди.\nЎзбекистон Республикаси Қуролли кучлари ташкил этилганлигининг 27 йиллик муносабати ҳамда 14 январъ "Ватан ҳимоячилари куни" байрамига бағишлаб, Лойиш шаҳарчаси Амир Темур кўчасида ҳамда 14-сонли мусиқа ва санъат мактабида катта тадбир ташкиллаштирилиб, кенг нишонланди. Тадбирда туман ҳокими, сектор раҳбарлари, туман ва жамоат ташкилотлари вакиллари ҳамда туман аҳолиси иштирок этдилар. Тадбир давомида тумандаги ҳарбийларнинг ота-оналарига, ҳарбий қисмда хизмат қилганларга туман ҳокими томонидан совға-саломлар топширилди.\nБатафсил "Ватан ҳимоячилари куни" байрамига бағишлаб, катта тадбир ташкиллаштирилиб, кенг нишонланди.\nТуманда яна бир мактабгача таълим муассасаси ўз фаолиятини бошлади.\nMon, 14/01/2019 - 11:40\nМактабгача таълим инсон камолотининг асосий пойдевори ҳисобланади. Шу боис мамлакатимизда ёш авлоднинг жисмонан соғлом ва маънан етук инсонлар бўлиб улғайиши, замонавий билим ва касб-ҳунарни пухта эгаллаши учун барча шароитлар яратилмоқда. Айниқса, ҳозирги кунда туманимизда мактабгача таълим соҳасига катта эътибор кўрсатилиб, кун сайин ривожланиш кузатилмоқда.\nБатафсил Туманда яна бир мактабгача таълим муассасаси ўз фаолиятини бошлади.\nТарғибот гуруҳи шакллантирилди\nMon, 07/01/2019 - 16:18\nТарғибот гуруҳи шакллантирилди.\nБатафсил Тарғибот гуруҳи шакллантирилди\nОқдарёлик отахонлар анжирз


Олти ой ичида Тошкентда 47 транспорт воситаси ёниб кетди\n08:13 / 13.07.2017\nТошкент шаҳар ИИББ Ёнғин хавфсизлиги бошқармаси аҳоли гавжум жойлар, хусусий сектор ва тиббиёт муассасаларида ёнғинлар профилактикасига қаратилган тадбирлар ўтказмоқда. Турли учрашувлар, cеминарлар, давра суҳбатлари ва ёнғин-тактик ўқув машғулотлари шулар жумласидандир, деб ёзади ЎзА.\nТадбирларда Ўзбекистон Республикаси Ички Ишлар вазирлиги, таълим, тиббиёт муассасалари, маданий-кўнгилочар масканлар, саноат корхоналари, улгуржи ва чакана савдо объектлари, маҳалла фуқаролар йиғинлари, коммунал хизматлар вакиллари иштирок этмоқда.\nТадбирлар давомида оловдан эҳтиётсиз фойдаланиш, қуруқ япроқ ва чиқиндиларнинг ёниши, электр ускуналарининг носозлиги ёнғинлар келиб чиқишига сабаб бўлаётгани қайд этилмоқда. Президентнинг 2017 йил 23 майдаги "Ички ишлар органлари ёнғин хавфсизлиги бўлинмалари фаолиятини тубдан такомиллаштириш чора-тадбирлари тўғрисида"ги қарори ижроси доирасида Тошкент шаҳрида амалга оширилаётган чора-тадбирлар ҳам кўриб чиқилди. Ушбу ҳужжатга мувофиқ, ҳар ҳафтанинг чоршанбасида ўтказилаётган ёнғинлар профилактикаси куни доирасида пойтахтда 22 маҳалла ва 11 ижтимоий муҳим объектда учрашув, семинар ва давра суҳбатлари ташкил этилди.\n"Ўрикзор савдо комплекс" МЧЖ ҳудудида ўт ўчирувчилар ёнғинни ўчириш тактикасини амалга ошириш кўникмаларини такомиллаштирди.\n– Ёнғин хавфсизлиги талаблари бузилиши ёнғинлар келиб чиқишига сабаб бўлиши мумкин, – дейди Тошкент шаҳар ИИББ Ёнғин хавфсизлиги бошқармасининг профилактика ва ёнғин назорати бўлими инспектори Муслима Раҳимова. – Шунингдек, қуруқ ўт-ўланлар, чиқиндиларнинг ўз вақтида йиғиштириб олинмаслиги ёки оловдан эҳтиётсиз фойдаланиш ёнғин чиқишига сабаб бўлиб, бу инсонлар ҳаёти ва саломатлигига хавф солиши мумкин. Ёз мавсумида ёнғинларнинг аксарияти қуруқ ўт-ўланлар ёниши билан боғлиқ бўлиб, баъзан аланга турар жой биноларига ҳам ўтмоқда. Шу йилнинг олти ойи давомида пойтахтимизда 695 ёнғин содир бўлиб, бунинг оқибатида икки миллиард сўмга яқин зарар етказилди. Агар ёнғин хавфсизлиги қоидаларига риоя этилганида уларнинг олдини олиш мумкин эди.\nТадбирларда оловдан эҳтиётсиз фойдаланиш, болаларнинг назоратсиз қолдирилиши оқибатида зарар етказилаётгани ҳақида маълумотлар келтирилди. Хусусан, ёз мавсумида Тошкент шаҳар ИИББ Ёнғин хавфсизлиги бошқармаси диспетчерлик хизматига қуруқ ўт-ўланлар ёниши тўғрисида ҳар ҳафта қирқтагача мурожаат келиб тушади. Воқеа содир бўлган жойга яқин ҳудуддаги ёнғин хавфсизлиги бўлими ҳар бир чақирувга зудлик билан етиб боради.\nШунингдек, тадбирларда транспорт воситалари ёнишининг олдини олишга ҳам алоҳида эътибор қаратилди. Шу йилнинг олти ойида Тошкент шаҳрида турли техник сабабларга кўра, 47 транспорт воситаси ёнган. Ёнғинларнинг аксарияти автомобиль электр симларининг носозлиги туфайли юзага келган.\n22:39 / 21.04.2018\nТошкент ЙҲХБ 374 ҳайдовчига мобил мухбир ахбороти кўмагида жарима солди\n22:08 / 21.04.2018\nМуқимий ва Қатортол кўчалари туташган йўл қисми чорраҳага айлантирилади\n21:50 / 21.04.2018


"Қошу кўзи пиликдай" китоби\nЎзбек никоҳ тўйи маросими жуда кўп қадимий расм-русум ва удумлардан иборат бўлиб, унда айтиладиган "келинсалом" қўшиқлари халқимиз бадиий тафаккурининг тарихий таракқиёти натижасида юзага келган қадимий қўшиқлардан биридир. Мазкур қўшиқларда аждодларимизнинг эзгу тилаклари, орзу-интилишлари бадиий безакларга бой, бетакрор мисраларда юксак маҳорат билаи ифода этилган. Асрлар оша куйланаётган "келинсалом" жанрига мансуб қўшиқлар ўзбек халқи маънавий меросининг энг қадимий ва умрбоқий қадриятларидан биридир.\nАзиз ўқувчи! Қўлингиздаги мажмуа ўзбек халқ оғзаки ижодининг энг қадимий ва кенг оммалашган жанрларидан бири - "келинсалом" қўшиқларидан тузилган.\nКошу кузи пиликдай


МИДОКАЛМ инъекция учун эритма – Meducate.uz – Дорилар ҳақида маълумотлар ўзбек тилида\nМИДОКАЛМ инъекция учун эритма\nHome Йўриқномалар МИДОКАЛМ инъекция учун эритма\nДОРИ ВОСИТАСИНИ ТИББИЁТДА ҚЎЛЛАШ БЎЙИЧА ЙЎРИҚНОМА\nМИДОКАЛМ® инъекция учун эритма\n1 мл ли ҳар бир ампулада 100 мг толперизон гидрохлориди ва 2,5 мг лидокаин гидрохлориди.\nЁрдамчи моддалар таркиби: 6.1. бўлимига қаранг.\nДОРИ ШАКЛИ ВА ТАЪРИФИ\nТиниқ, рангсиз ёки енгил яшил рангли, ўзига ҳос ҳидли эритма.\nНерв тизимининг органик касалликлари (пирамид йўллар шикастланиши, кенг тарқалган склероз, цереброваскуляр инсульт, миелопатия, энцефаломиелит ва бошқ.) натижасидаги кўндаланг-тарғил мушакларнинг патологик юқори спазмланишини ва гипертонусини даволаш.\nТаянч-ҳаракат аппаратининг касалликлари (масалан, спондиллёз, спондилоартроз, бўйин ёки люмбал синдромлар, йирик бўғимлар артрози) даги мушак гипертонияси ва спазмини даволаш.\nОртопедик ва травматологик операциялардан кейинги реабилитация.\nАртериялар вазоспазми, қон томирлар иннервацияси бузилишлари билан кечадиган касалликларни даволашда (масалан, акроцианоз, қайталаниб турувчи ангионевротик дизбазия) қўлланади.\nФақат парентерал юбориш учун мўлжалланган.\nКатталарга ҳар куни мушак ичига 100 мг дан суткада 2 марта ёки секин амалга ошириладиган вена ичига инъекция орқали 100 мг дан кунига 1 марта буюрилади.\nБуйрак фаолиятини бузилиши бўлган пациентларда қўллаш бўйича маълумотлар чекланган.\nУшбу гуруҳ пациентларида ножўя реакциялар келиб чиқиш тез-тезлиги юқорилиги кузатилган. Буйрак фаолиятини ўртача бузилиши бўлган пациентларда дозани титрлаш ва синчиклаб кузатиш керак. Буйрак фаолиятини оғир даражада бузилиши бўлган пациентларда толперизонни қўллаш тавсия этилмайди.\nЖигар фаолиятини бузилиши бўлган пациентларда қўллаш бўйича маълумотлар чекланган. Ушбу гуруҳ пациентларида ножўя реакциялар келиб чиқиш тез-тезлиги юқорилиги кузатилган. Жигар фаолиятини ўртача бузилиши бўлган пациентларда дозани титрлаш ва синчиклаб кузатиш талаб этилади. Жигар фаолиятини оғир даражада бузилиши бўлган пациентларда толперизонни қўллаш тавсия этилмайди.\nДори воситаси болаларда қўлланилмайди\nтолперизонга ёки бошқа шунга ўхшаш кимёвий моддалар (эперизон), шунингдек ёрдамчи компонентларга нисбатан юқори сезувчанлик реакциялари;\nНисбий қарши кўрсатмалар: ҳомиладорлик даври, асосан биринчи уч ойлиги (4.6. бўлимга қаранг).\nДори воситаси болаларда қўлланилмайди.\nПрепарат қайд қилингандан кейинги даврда ўта сезувчанлик реакциялари ривожланганлиги ҳақида тез-тез хабар берилган. Аллергик реакциялар енгил тери реакцияларидан тортиб, то оғир тизимли реакцияларгача, шу жумладан анафилактик шок кўринишигача кузатилган. Аллергик реакциялар симптомлари: эритема, тошмалар, эшакеми, қичишиш, ангионевротик шиш, (Квинке шиши), тахикардия, гипотензия ва ҳансираш.\nБошқа препаратларга юқори сезувчанлик реакциялари ёки анамнезида аллергик реакциялари бўлган аёлларда юқорироқ ҳавф мавжуд.\nЛидокаинга нисбатан юқори сезувчанлик маълум бўлган ҳолларда толперизонни қўллаш вақтида кесишган реакциялар келиб чиқиши мумкин бўлгани туфайли юқори эҳтиёткорликка риоя қилиш керак.\nПациентларга юқори сезувчанликнинг ҳар қандай симптомлари тўғрисида эътиборли бўлиш тавсия этилади. Агар симптомлар ривожланса, толперизонни қўллашни дархол тўхтатиш ва тезда шифокорга мурожаат қилиш керак. Толперизонга нисбатан ўта юқори сезувчанлик холатидан кейин препаратни қайта қўллаш мумкин эмас.\n4.5. Дори воситалари билан ўзаро таъсири ва бошқа ўзаро таъсирлар\nДори воситаларининг CYP2D6 нинг маркерли субстрати декстрометорфан билан фармакокинетик ўзаро таъсирини текширишлар, толперизонни бир вақтда қўллаш асосан CYP2D6 томонидан метаболизмга учрайдиган (тиоридазон, толтеродин, венлафаксин, атомексетин, дезипрамин, декстрометорфан, метопролол, небивалол, перфеназин) дори воситаларининг қондаги даражасини ошириши мумкинлигини кўрсатади.\nОдам жигари микросомалари ва одам гепатоцитларида ўтказилган лаборатор экспериментлар CYP нинг бошқа изоферментларини (CYP2B6, CYP2С8, CYP2С9, CYP2С19, CYP1А2, CYP3А4) сезиларли ингибиция ёки индукция қилишни кўрсатади.\nТолперизоннинг метаболик йўллари ҳилма-ҳил бўлгани туфайли, CYP2D6 субстратларини ва/ёки бошқа препаратларни бир вақтда қўлланганда толперизоннинг таъсирини ошиши тўғрисида фикрлаш мумкин.\nТолперизон марказий таъсирга эга препарат бўлсада, унинг седатив самарси жуда паст, шунинг учун у седатив, гипотоник воситалар ва транквилизаторлар билан мажмуада буюрилиши мумкин. Марказий таъсир этувчи бошқа миорелаксантлар билан бир вақтда қўлланилган ҳолатларда, толперизон дозасини пасайтириши керак.\nТолперизон алкоголнинг марказий нерв тизимига таъсирига таъсир этмайди.\nТолперизон нифлумат кислотаси таъсирини кучайтиради, шунинг учун бир вақтда қўлланганда нифлумат кислотаси ёки бошқа ностероид яллиғланишга қарши воситалар дозасини камайтириш мумкинлигини кўриб чиқиши керак.\n4.6. Препаратни ҳомиладорлик ва лактация даврида қўллаш.\nКлиника олди тадқиқотларда толперизон тератоген таъсирга эга эмаслиги кўрилган. Клиник тадқиқотлар натижаси йўқ бўлгани туфайли мидокалм препаратини ҳомиладорликда, айниқса биринчи уч ойлигида, агар кутилаётган фойда ҳомилага келиб чиқиш мумкин бўлган ҳавфдан устун бўлган холлардагина қўллаш мумкин.\nТолперизоннинг кўкрак сутига ўтиши тўғрисида тегишли маълумотлар йўқ бўлгани туфайли, уни лактация даврида қўллаш мумкин эмас.\n4.7. Транспорт воситаларини бошқариш ва механизмлар билан ишлаш қобилиятига таъсири\nМидокалм транспорт воситаларини бошқариш ва механизмлар билан ишлаш қобилиятига таъсир этмайди.\nПрепарат қабул қилаётган вақтда бош айланиши, уйқучанлик, диққатни жамлаш бузилишлари, тиришишлар, кўришни бузилишлари ёки мушак кучсизлиги кузатилган пациентлар шифокорга мурожаат қилишлари керак!\n4.8. Ножўя таъсрлари\nТолперизон сақловчи дори воситаларининг хавфсизлиги профили 12 000 дан ортиқ пациентлар қўллаш тўғрисидаги маълумотлар натижаси билан тасдиқланади. Ушбу маълумотларга кўра, ҳаммадан кўп тери ва тери ости тўқималари томонидан, умумий неврологик ва меъда-ичак бузилишлари каби ножўя реакциялар келиб чиқиши таърифланган.\nҚайд қилингандан кейинги даврда толперизон қўлланилиши билан боғлиқ ўта юқори сезувчанлик реакциялари ривожланиши тўғрисидаги хабарлар, олинган ҳамма маълумотларнинг 50-60% ни ташкил этади. Кўпчилик ҳолатларда улар жиддий бўлмаган реакциялар ҳисобланади. Ҳаётга хавф солувчи аллергик реакциялар тўғрисида жуда кам холларда хабарлар берилган.\nНожўя реакциялар тез-тезлиги қуйидаги тоифалар бўйича аниқланади:\nТез эмас (≥1/1000 гача 1/100)\nКам холларда (≥1/10000 гача <1/1000)\nЖуда кам холларда (<1/10000), номаълум (бор бўлган маълумотларга асосланиб баҳолаб бўлмайди).\nҚуйидаги келтирилган жадвалда МеdDRA бўйича тизим-аъзолар бўйича гуруҳларга бўлинган тасниф бўйича ножўя таъсирлар кўрсатилган ва улар тез-тезлиги келтирилган.\nMedDRA бўйича тизим аъзолар Тез-тез (≥1/100, <1/10) Тез эмас (≥1/1000 <1/100 гача) Кам ҳолларда (≥1/10000 <1/1000 гача) Жуда кам холларда (<1/10000)\nҚон ва лимфатик тизим томонидан бузилишлар Анемия лимфаденопатия\nИммун тизими томонидан бузилишлар Ўта юқори сезувчанлик реакциялари*\nМоддалар алмашинуви ва озиқланиш бузилишлари Анорексия Полидипсия\nРуҳий бузилишлар Уйқусизлик уйқуни бузилишлари Фаолликнинг пасайиши депрессия\nНерв тизими томонидан бузилишлар Бош оғриши\nУйқучанлик Диққатни жамлашни бузилиши, Тремор, тиришишлар, Сезувчанликни пасайиши, Патологик қотиб қолиш,\nлетаргия Онгни чалкашиши\nКўриш аъзолари томонидан бузилишлар Кўришни туманлашуви\nЭштиш аъзолари томонидан ва мувозанат бузилишлари Қулоқда шовқин Вертиго\nЮрак уриб кетиши ҳисси Брадикардия\nҚон томирлар томонидан бузилишлар Артериал гипотензия Патологик юз қизариши\nРеспиратор, торакал ва медиастинал бузилишлар Диспноэ бурундан қон кетиши\nКўнгил айниши Эпигастрийда оғриқ\nКучли терлаш қичишиш\nСийдик ажратиш тизими томонидан бузилишлар Энурез\nСуяк-мушак тизими ва бириктирувчи тўқима томонидан бузилишлар Мушак кучсизлиги\nҚўл-оёқларда оғриқ Қўл-оёқларда дискомфорт Остеопения\nТизимли бузилишлар ва юбориш жойидаги асоратлар Юборилган жойда қизариш Астения\nТолиқиш Маст бўлиш қизиб кетиш хисси таъсирчанлик чанқоқлик Кўкрак қафасида дискомфорт\nЛаборатор текширишларда аниқланган нормага нисбатан оғишлар Артериал босимни пасайиши\nТромбоцитлар сонининг камайиши\nЛейкоцитлар сонини ошиши Қон креатинин миқдорининг ошиши\n* Постмаркетингдан қўллаш тажрибаси қуйидаги реакциялар ҳақида маълумотларни ўз ичига олади (тез-тезлиги номаълум): ангионевротик шиш (шу жумладан юз шиши, лабларни шиши).\nМидокалм® дозасини ошириб юборилиши тўғрисида маълумотлар кўп эмас.\nМидокалм® кенг терапевтик интервалга эга, болалар 600 мг препаратни ичга қабул қилганда унга жиддий бўлмаган токсик симптомларсиз кечган ҳолатлар келтирилган.\nБаъзи ҳолатларда болалар препаратнинг 300-600 мг суткалик дозасини қабул қилганда аҳамиятсиз ножўя реакциялар кузатилган.\nЎткир токсиглигини клиника олди тадқиқотларда юқори дозалар атаксия, токсикоклоник тиришишлар, диспноэ ва нафас фалажини келтириб чиқарган.\nМидокалм®нинг специфик антидоти йўқ. Дозани ошириб юборилиши ҳолатларида, симптоматик ва тутиб турувчи даволашни амалга ошириш тавсия этилади.\nФармакотерапетик гуруҳи: Марказий таъсирга эга миорелаксант.\nАТХ коди: М03ВХ04.\nТолперизон марказий таъсир этувчи меорелаксант ҳисобланади. Толперизоннинг аниқ таъсир этиш механизми тўлиқ аниқланмаган.\nУ бош мия ўзагида, орқа мия ва периферик нерв тизимида энг юқори концентрацияга эришиб, нерв тўқимасига нисбатан юқори аффинликга эга.\nТолперизоннинг асосий самараси орқа мия рефлектор ёйини тормозланиши билан боғлиқ. Эҳтимол, бу самара, қўзғалишни қуйи йўллари орқали ўтказилишига тўсқинлик қилиш билан бирга, толперизоннинг терапевтик таъсирини таъминлайди.\nТолперизоннинг кимёвий структураси лидокаин структурасига ўхшаш. Лидокаин каби у мембранани барқарорлаштирувчи таъсирга эга ва ҳаракатлантирувчи нейронлар ва бирламчи афферент толаларининг электрик қўзғалувчанлигини камайтиради. Толперизон потенциал боғлиқ натрий каналларининг фаоллигини тормозлайди. Шунга мувофиқ таъсир этиш потенциалларининг амплитудаси ва тез-тезлиги камаяди.\nПотенциалга боғлиқ бўлган кальций каналларига нисбатан сусайтирувчи самараси тасдиқланган, унинг мембраналарни барқарорлаштирувчи таъсирига қўшимча, медиаторни ташқарига чақиришни тормозловчи таъсири ҳам бор бўлиши мумкин деб тахмин қилинади.\nБуларга яна қўшимча, толперизон кучсиз альфа-адренергик атогонситлари хусусиятларига ва антимускарин таъсирга ҳам эга .\nЖигар ва буйракда кучли метаболизмга учрайди. Фақат буйраклар орқали фармакологик фаоллиги номаълум бўлган метаболитлари кўринишида (>99%) чиқарилади.\nВена ичига юборилганда ярим чиқарилиш даври ~ 1,5 соатни ташкил этади.\nКлиника олди тадқиқотлар натижалари\nКлиника олди тадқиқотларнинг маълумотлари асосида, толперизон тератоген хусусиятга эга эмаслиги аниқланган. Каламушларга тана вазнинг 500 мг/кг, қуёнларга 250 мг/кг дозаларда перорал юборилганда эмбриотоксик таъсир кўрсатган. Кўрсатилган дозалар одамда қўланиладиган дозалардан кўп марта юқоридир.\nМетил парагидроксибензоат, диэтиленгликоль моноэтилэфири, инъекция учун сув.\n+8оС дан +15оС гача бўлган ҳароратда, ёруғликдан ҳимояланган жойда сақлансин.\nИнъекция учун 1 мл эритма оқ рангли синдириш нуқтали, қўнғир рангли шиша ампулада.\nПластик шаклдаги 5 та ампула, қўллаш бўйича йўриқномаси билан картон қутида.\nОлдинги мақолаАминазин эритма19.04.2018\nАминазин® таблеткалар19.04.2018Кейинги мақола


Озодлик мухлислари Ўшга юборган эҳсон $3600га етди\n04 декабр 2021, Тошкент вақти: 02:56\nОзодлик мухлислари юборган ёрдам пуллари муҳтожларга етказилмоқда.\nЎш қирғини кунлари жабрланганлар, жумладан зўрланган ўзбек қиз-жувонларига моддий ëрдам йиғиш кампанияси давом этаëтир. Мухбиримиз мазкур ëрдамни тарқатиш билан шуғулланаëтган ташаббус гуруҳи аъзоси Салима опа билан боғланиб, Ўшга эҳсон сифатида етиб борган маблағ ҳисоботини сўради.\nОзодлик: Шу кунгача сиз аъзо бўлган ташаббускор гуруҳга бутун дунëдан неча пул келди?\nСалима опа: 3600 (АҚШ) доллар келди.\nОзодлик: 3600 долларни кимларга тарқатдинглар?\nСалима опа: 3600 доллардан 3200 долларини тарқатдик. Ҳозир 400 доллари турибди.\nОзодлик: 3200 долларни қайси маҳаллаларда кимларга тарқатдинглар?\nСалима опа: 3200 долларни 42 хонадонга тарқатдик. Волгоград, Амир Темур, Розияхон Каримова, Қурмонжон Додҳо, Фрунзе, Помир, Чкалов, Қизил аскар, Баҳор, Шамшод, Навоий, Ëшлар, Ортиқали Ниëзов, Янги чек, Нўъмон Алиев, Шавкат Раҳмон, Ленин кўчаси, Бўстон, Мирзажонов кўчаларида, Моди айилида тарқатдик.\nОзодлик: Ёрдам олганлардан битта-иккитасини тасвирлаб беринг. Улар нима учун ўша пулга муҳтож экан?\nСалима опа: Биз пул тарқатган одамларнинг ичида ҳаммаси ҳам муҳтож. Шу муҳтожлардан бири Қосимова. Эри ўлган. Оилада 15 киши бор. Бир эшикда яшаган эрининг акаси ҳам дом-дараксиз йўқ. Ўзи иккинчи гуруҳ ногирони. Тўртта боласи бор. Оғир касал қайнонаси бор. Қўлида тўрт ойлик чақалоғи қолган. Шу аëлга олиб бориб бердик. Йиғлаб дуо қилди.\nОзодлик: Қанча бердинглар?\nСалима опа: 100 доллардан ошиқ пул бердик.\nОзодлик: Демак, бутун дунëдан келган 3600 доллардан 3200 долларини тарқатибсизлар. 400 доллар пул қолибди. Бу пулни нима қилмоқчисизлар?\nСалима опа: Ҳозирги кунда 400 долларга биз иккита одамни Россияга жўнатамиз, билет оламиз, деб турибмиз. Энди бу пул кам. Лекин ҳозир зарурати кучли бир касал муҳтожимиз бор. Шу муҳтожга Россияга билет оламиз. Бугун-эрта чиқариб юборамиз деган ниятимиз бор. Бу бола юра олмайди. Бу болага биз коляска топишимиз керак.\nОзодлик: Нима учун юра олмайди?\nСалима опа: Оëғидан ўқ еган. Гангрена бўлган. Буни кечиктирадиган бўлса, оëғини кесиб юборишга тўғри келади. 25 яшар бола. Шунинг учун бу болага биринчи ëрдамни кўрсатиш ҳаракатидамиз ҳозир. Биз уни олдинроқ жўнатардик. Паспорти йўқ бўлгани учун жўната олмасдан, паспортга қараб турдик.\nОзодлик: Қайси кўчадан? Исми нима у йигитнинг?\nСалима опа: Ортиқали Ниëзов кўчасидан. Исмимни айтманглар деяпти. Ёрдам пули жўнатаётганларга касалларимиз, жабрдийдаларимиз таъзим қилиб, раҳмат айтаяпти. Яна бир илтимосимиз бор эди. Бизга ҳозир 10та коляска ниҳоятда зарур. Миллатдошларимиз, қандайдир ташкилотлар ëрдам қилармикан, деб мурожаат қилаяпмиз.\nОзодлик: Ногиронлар аравачаси, демоқчимисиз?\nСалима опа: Ҳа, юра олмаганларга ногиронлар аравачаси.\nОзодликдан: Бу суҳбат тугаганидан икки соат ўтгач, Салима опа ва у аъзоси бўлган гуруҳ аъзолари ногиронлар аравачасига муҳтож 25 яшар йигитнинг уйидан туриб Озодлик билан яна боғланди. Айтишларича, улар бемор йигитнинг уйига паспортини олиш учун келишган. Паспорт самолётга билет олиш учун керак.\nСалима опанинг айтишича, айнан шу кунларда, Ўш ва шаҳар атрофидаги маҳаллаларда, у сўраётган ногиронлар аравачасидан 6тасига ошиғич зарурат бор. Июн қирғини кунларида жароҳат олган ва шу кунда тўшакдан туролмай ётган 6 кишидан 2 нафари аёл, 2 нафари ёш бола, бири ўрта ёшлардаги эркак ва яна бири ёш йигитдир.\nЎш ва Жалолобод қирғини кунлари азият чекканлар¸ хусусан босқинчилар томонидан зўрланиб¸ бугун ҳам жисмоний¸ ҳам руҳий азобда қолган Ўзбек қиз-жувонларига тиббий ва руҳий ëрдам кўрсатилишига ҳисса қўшмоқчи бўлган миллатдошлар диққатига:\nҚирғизистонда тақдир ҳукмига ташлаб қўйилган бу ўзбекларнинг Ўзбекистон¸ Қозоғистон ëки Россияда даволанишлари учун эҳсон қилмоқчи бўлганлар ўз хайрияларини қуйидаги ҳисоб рақамига жўнатишлари мумкин:\nБу жабрдийдаларга оғир кунда ëрдам қўлини чўзганлардан Оллоҳ рози бўлсин!\nОзодлик мухлислари Ўшга юбораётган ёрдам пули $3600га етди


Давлат раҳбарларининг самарали музокаралари якунида салмоқли ҳужжатлар қабул қилинди.\nЎзбекистон Республикаси Президенти Шавкат Мирзиёев ва Россия Федерацияси Президенти Владимир Путин Қўшма баёнотни имзолади.\nБу ҳақда Ўзбекистон Республикаси Президенти Матбуот хизмати маълум қилди.\nТашриф доирасида имзоланган 2019-2024 йилларда иқтисодий ҳамкорлик дастури, 2019-2021 йилларда маданий-гуманитар соҳаларда ҳамкорлик дастури, “Суффа” халқаро радиоастрономик обсерваториясини ташкил этиш бўйича йўл харитаси, Ўзбекистонда Россиянинг етакчи олий таълим муассасалари филиалларини ташкил этиш ва фаолиятини таъминлаш тўғрисидаги битим, Тўқимачилик саноатида ҳамкорлик тўғрисидаги битим ўзаро алмашилди.\n“Мустақилликнинг 25 йиллиги” конини қўшимча разведка қилиш ва жиҳозлаш ҳамда Сурхондарё вилоятида газ-кимё мажмуасини қуриш бўйича “Ўзбекистон мустақиллиги” инвестиция блокига доир қўшимча битим, Ўзбекистон Республикаси Президенти ҳузуридаги Давлат бошқаруви академияси ва М.В.Ломоносов номидаги Москва давлат университети ўртасида ҳамкорлик тўғрисидаги шартнома, Москва давлат халқаро муносабатлар институтининг Ўзбекистондаги филиалини ташкил этиш тўғрисида битим, Фанлараро илмий таълим марказини ташкил этиш тўғрисида битим, Ўзбекистон олий таълим муассасалари ректорлари кенгаши ва “Россия ректорлар кенгаши” жамоат ташкилоти ўртасида битим, Ўзбекистон Республикаси Миллий гвардияси ва Россия Федерацияси Миллий гвардия қўшинлари Федерал хизмати ўртасида ҳамкорлик тўғрисидаги битим имзоланди.\nТашриф асносида турли соҳалардаги ҳамкорликни ривожлантиришга қаратилган 20 та ҳужжат имзоланди.\nОммавий ахборот воситалари учун брифингда Президентлар тор ва кенг доирадаги музокаралар ҳар доимгидек ўзаро ишонч ва очиқлик муҳитида, конструктив руҳда ўтганини таъкидлади.\nҲамкорликнинг ҳозирги ҳолати ва уни ҳар томонлама ривожлантириш истиқболлари муҳокама қилинди, мамлакатларимизнинг долзарб минтақавий ва халқаро масалаларга доир ёндашувлари мос ёки яқин экани тасдиқланди.\nМамлакатларимиз ўртасидаги муносабатлар сифат жиҳатидан янги босқичга кўтарилгани қайд этилди.\nБугунги кунда Россиянинг мамлакатимиз иқтисодиётига йўналтирган инвестициялари ҳажми 8,5 миллиард доллардан ошади. Ташриф доирасида биринчи бор ўтказилган “Ўзбекистон-Россия” ҳудудлараро форуми бу борада катта аҳамият касб этди. Унинг якунида қиймати 2 миллиард доллардан зиёд лойиҳалар бўйича келишувга эришилгани қайд этилди.\nТомонлар БМТ, МДҲ, ШҲТ, ЕХҲТ ва бошқа нуфузли халқаро тузилмалар доирасида ўзаро ҳамкорликни давом эттиришга тайёр эканини тасдиқладилар.\nПрезидентлар хавфсизлик соҳасида ўзаро ишонч ва манфаатларни ҳисобга олиш принципларига асосланган шериклик муносабатларини кенгайтириш Марказий Осиё минтақасидаги янги таҳдид ва хатарларга қарши курашиш вазифаларини биргаликда ҳал этишга хизмат қилишини таъкидлади.\nТерроризм, экстремизм, айниқса, ёшлар орасида радикаллашувга қарши курашиш бўйича саъй-ҳаракатларни мувофиқлаштириш юзасидан фикр алмашилди.\nТомонлар Афғонистонда тинчликни афғонларнинг ўзи, афғонлар раҳбарлигида ўрнатиши зарурлигига ишонч билдирди. Россия Ўзбекистоннинг Афғонистонда тинчлик жараёнига кўмаклашиш борасидаги муҳим саъй-ҳаракатларини юқори баҳолади.\nДавлат раҳбарлари Марказий Осиёда ўзаро манфаатли ва самарали минтақавий ҳамкорлик ривожида ижобий тенденциялар кузатилаётганини таъкидлади.\nФан, таълим, соғлиқни сақлаш ва туризм соҳаларидаги алоқаларни ривожлантиришга устувор аҳамият қаратилди. Жорий ўқув йилидан Олмалиқ шаҳрида Москва пўлат ва қотишмалар институти филиали иш бошлади. Мамлакатимизда самарали фаолият юритаётган Москва давлат университети, Россия иқтисодий академияси, Россия давлат нефть ва газ университети филиалларига қўшимча равишда Москва давлат халқаро муносабатлар институти, «ММФИ» миллий тадқиқот ядро университети, Россия давлат кинематография институти, Москва энергетика институти, Россия кимё-технология университети филиалларини очиш режалаштирилган.\nФан соҳасида ўзаро ҳамкорликни фаоллаштириш, жумладан, Жиззах вилоятидаги Суффа платосида йирик радиотелескоп ташкил этиш лойиҳасини амалга ошириш бўйича келишувга эришилди.\nХалқларимизни янада яқинлаштириш мақсадида мамлакатимизда Ўзбекистон-Россия ёшлари форуми тўртинчи бор ўтказилади.\nДавлатимиз раҳбари яна бир муҳим масалага тўхталди. 2020 йилда Иккинчи жаҳон урушидаги ғалабанинг 75 йиллигини муносиб нишонлаш мақсадида мамлакатимизда махсус дастур ишлаб чиқиш ва Тошкентда “Ғалаба” боғ-мажмуасини ташкил этиш режалаштирилмоқда. Ушбу маскан фашизмга қарши курашимиз рамзи бўлади, ёш авлодни тарихга ҳурмат, ватанпарварлик ва халқлар дўстлиги руҳида тарбиялашга хизмат қилади.\nТомонлар Россия Президентининг Ўзбекистонга давлат ташрифи мамлакатларимиз ўртасида стратегик шериклик ва иттифоқчилик руҳидаги кенг кўламли ҳамкорликни янада ривожлантиришга кучли суръат бағишлашига ишонч билдирди.


Гонгконг имтиёзлардан маҳрум бўлди — Ishonch Gazetasi\nГонгконг имтиёзлардан маҳрум бўлди\nГонконг Хитой ва Америка ўртасидаги зиддиятда «қайноқ нуқта»га айланди. Бунга Хитой парламенти Пекиннинг Гонконг устидан назоратини кучайтиришини кўзда тутувчи миллий хавфсизлик ҳақидаги қонунни қабул қилиши сабаб бўлди. Аввалроқ мазкур қонун Гонконгнинг ўзида ҳам, бошқа мамлакатларда ҳам норозиликларга сабаб бўлган эди.\nХитой парламенти аъзолари қонун лойиҳасини деярли бир овоздан қўллаб-қувватлади. Қонун Хитой миллий қонунчилигини Гонконг ҳудудида қўллаш ҳуқуқини тасдиқлайди ҳамда ташқи кучларнинг минтақа ишларига аралашувини тақиқлайди. Шунингдек, ҳужжат Хитой махсус хизматларига «бурчни адо этиш ва миллий манфаатларни ҳимоялаш учун» Гонгконг ҳудудида ваколатхоналар очишга имкон беради.\nЯнги қонун халқаро миқёсда ҳам акс-садоларни келтириб чиқарди. Жумладан, АҚШ Давлат департаменти бундай шароитда Гонконг автономиядан маҳрум бўлади, деган хулосага келди. АҚШ давлат котиби Майк Помпео мазкур қонуннинг қабул қилинишини минтақада эркинликнинг йўқ бўлиши, дея баҳолади. Британия ва Канада ҳукуматлари эса янги қоидалар жиддий хавотирга сабаб бўлаётганини билдирди. Тўғри, Гонконг расман Хитойнинг маъмурий райони ҳисобланади, 1997 йил район Буюк Британия назоратидан Хитой назоратига ўтказилаётган пайтда Хитой раҳбарияти бир давлат – икки тизим тамойили сақланиб қолишига ваъда берган. «Бир мамлакат, икки тизим» сиёсатига биноан Гонгконг кенг автономияга эга, хусусан, полиция ва молиявий тизимни мустақил назорат қилади.\n«Бир мамлакат, икки тизим» ғояси ўтган асрнинг 80-йиллари бошида Хитой лидери Дэн Сяопин томонидан таклиф этилган. Мазкур ғояга мувофиқ, Гонконг, Макао ва Тайван каби мухториятлар ўз иқтисодий ва сиёсий системасига эга бўлиши мумкин, айни пайтда Хитой билан бир мамлакат бўлиб қолаверади.\nХитой ҳукумати Гонконгда амалга киритиши режалаштирилаётган Хавфсизлик тўғрисидаги қонунни хитойлик мутахассислар 1997 йилда Британия мустамлакаси ҳукмронлиги тугаганидан кейин кучга кирган келишувнинг самарали якуни деб таърифлайди. Унга кўра, Гонконг расмий равишда Хитой Халқ Республикасининг таркибига кирган, аммо анчагина сиёсий эркинликларни сақлаб қолган эди.\nГлобал миқёсда янги қонуннинг қабул қилиниши Хитой ва Ғарб ўртасидаги муносабатларнинг янада чуқурроқ ўзгаришини англатиши мумкин.\nХитой матбуотининг хабарларига кўра, янги қонун «чиқиш, ташқи аралашув, терроризм ва марказий ҳукуматни ағдаришга қаратилган барча фитна ҳаракатлари ва ҳар қандай ташқи аралашувни» тақиқлайди. Хитой бошқарувига қарши бўлганлар фикрича, қонун Гонконгнинг сиёсий мустақиллиги ва сўз эркинлигига тўғридан-тўғри таҳдид солади. Шунга ўхшаш қонун 2003 йилда Гонконг қонун чиқарувчи органи томонидан таклиф қилинган, аммо оммавий норозиликлардан кейин бекор қилинган. Қонуннинг «қайта тирилиши» ўтган йили Гонконгдаги оммавий норозиликларга тўғридан-тўғри жавобдир, буни коммунистик раҳбарлар Гонконгдаги маҳаллий ҳокимият идоралари энди шаҳарни мустақил равишда бошқара олмасликларининг белгиси сифатида қабул қилишди. Афтидан, партия коронавирус даври чекловларидан фойдаланиб, бу оммавий норозилик намойишини ташкил қилишни қийинлаштиради, деган фикрда бўлса керак. Шунга қарамай, кўча намойишлари 100 фоизлик эҳтимол билан ўтказилиши мумкин.\nАҚШ ҳам Пекин қарорига жавобини кўп куттирмади. АҚШ Гонгконг билан имтиёзли савдо режимини бекор қилди. Шаҳар муҳториятини йўқ қилишга алоқадор хитойлик амалдорларга қарши санкциялар жорий этди, Хитой таъсири остидаги Жаҳон савдо ташкилоти билан ҳар қандай алоқаларни узади. Бу ҳақда президент Дональд Трамп баёнот берди. Шу билан билан бирга, АҚШ шаҳардаги кўчмас мулклари ва активларини сотишга киришди.\nАҚШ қонунларига мувофиқ, Гонконг Хитойдан алоҳида иқтисодий бирлик ҳисобланади, шаҳар товарларига АҚШ томонидан Хитой учун ўрнатилган тарифлар қўлланилмайди. Ушбу мақомнинг бекор қилиниши АҚШ савдосига жиддий таъсир кўрсатиши мумкин: Гонконг АҚШнинг 21- энг йирик савдо ҳамкори бўлиб, 2018 йилда умумий савдо ҳажми 43,8 миллиард долларни ташкил этган.\nПрезидент Трамп ҳеч қачон Гонконг тақдирига алоҳида эътибор қаратмаган. Ўтган ёзда жиноят содир этган гонгконгликларни Хитойга топшириш борасидаги қонун лойиҳасига қарши норозилик намойишлари бошланганда, у Си Цзиньпинни ўзини босиқ тутгани учун мақтади. Бироқ, энди сиёсат ўзгарди. Трампнинг савдо шартномасига қизиқиши йўқолганга ўхшайди, чунки у COVID-19 пайдо бўлишида Хитойни айблаяпти ва қайта сайланишга тайёргарлик кўрмоқда. Энди у Хитойга нисбатан демократлардан кўра қаттиқроқ муносабатни намойиш этяпти. Трамп бу сафар Гонконг, Тайван ва Жанубий Хитой денгизи каби мунозарали масалаларда қатъий позицияни қўллаб-қувватлаётган маслаҳатчиларининг гапига кирмоқда.\nЭнди нима бўлади? Албатта, ўсиб бораётган геосиёсий кескинликлар ва савдонинг пасайиши Гонконг учун зарарли ҳисобланади, шаҳардан хорижий сармоялар кетиши мумкин. Гонконгнинг қонуний ва молиявий мустақиллиги шаҳарни Хитойда бизнес қилишни истаган халқаро компаниялар учун жозибали жойга айлантирганди. Гонконг глобал иқтисодиётда ҳал қилувчи роль ўйнайди, чунки Хитойнинг ўсиши ва глобал иқтисодиётга қўшилиши ҳар қандай мафкуравий тафовутларни бартараф этиб, барчага фойда келтиради, деган ғоя ҳанузгача мавжуд эди. Гонконг мухториятининг тугаши ҳам ана шундай қарашларнинг барбод бўлишини англатади.\nАсосий муаммо шундаки, бу ва бошқа масалалар Хитой ва Ғарбни кескинлик ёқасига келтириб қўйди. Ҳарбий-сиёсий вазият қизиб бормоқда. ХХР раиси Си Цзиньпин армияни «ёмон сценарий»га тайёр туришга чақирди. Мамлакат раҳбарининг ҳарбийлар билан парламент сессияси даврида учрашуви – анъана. Бу сафар у АҚШ билан муносабатлар Жанубий Хитой денгизи ва Тайван атрофида кескинлашган бир кезда бўлиб ўтди. Пекин у ерга иккита эскадрасини жўнатмоқда. Шу муносабат билан АҚШнинг халқаро муносабатлар бўйича Кенгаши келаси бир ярим йил ичида икки буюк давлат ўртасидаги ҳарбий ҳаракатлар бўлиши эҳтимоли ҳақида маълум қилди.\nҲозир эса Америка – Хитой сиёсий муносабатлари дарз кетди. Биринчидан, АҚШ Конгресси Вакиллар палатаси чоршанба куни Хитойнинг Шинжон-Уйғур мухториятидаги уйғурлар ва бошқа мусулмон гуруҳларни таъқиб қилаётган хитойлик амалдорларга қарши санкцияларни қўлловчи қонун лойиҳасини деярли бир овоздан қабул қилди. Иккинчидан, Вакиллар палатасига ХХРнинг Тибет автоном районини алоҳида мамлакат сифатида эълон қилувчи қонун лойиҳаси киритилди. Бу – Тибетни Хитойдан ажралиб чиқишга чорловчи қадам. Бироқ ХХР Мудофаа вазирлиги вакили У Цянь давлат учун бош таҳдид Тайван айирмачиларининг «ғимирлаб» қолгани деб айтди. Материк Хитой билан муносабатларни узиш сари сиёсат олиб бораётган Тайван президенти Цай Инвэннинг Демократик прогрессив партиясини у шундай кучлар қаторига қўшди. Шу сабабли вазият кескинлашмоқда. Пекин 2020 йилга оид ҳарбий бюджет миқдорини оширишга мажбур бўлди. У 6,6 фоизга ошиб, 178 миллиард долларга етди. Америка манбаларига кўра, Хитой миллий озодлик армияси қўмондонлиги Тайван ва унинг ҳимоячиси Вашингтонга агар орол мустақиллигини эълон қилишга жазм этса, куч қўллашга тайёрлигини намойиш этишга қарор қилган. New York Post газетасининг ёзишича, Пекин Тайван қирғоғи ва Жанубий Хитой денгизига иккита авиаташувчи гуруҳлар жўнатишни кўзлаган.\nОқибати қандай бўлади? АҚШнинг халқаро муносабатлар бўйича кенгаши тайёрлаган маърузага кўра, савдо соҳасидаги келишмовчиликлар ва коронавирус пандемияси борасидаги айбловлар ошиб боргани сари ҳарбий қарама-қаршилик хавфи ошиб боради. Айтиш керакки, 2009 йилдан бери Хитой Жануби Хитой денгизида ўзининг ҳудудий эътирозларини кенгайтирди, сунъий ороллар яратиш, у ерни қуроллар маконига айлантириш ва дипломатик босимлардан фойдаланган ҳолда турли тактикаларни қўллашгача борди. Масалан, яқинда у Парасел ороллари ва Спратли оролларини назорат қилиш учун иккита янги муниципал районларни тузди. Айни пайтда Пекин АҚШ билан қарама-қаршиликка бормаслик ва минтақа давлатлари билан муносабатларда вазиятни кескинлаштирмаслик йўлини танлади. Аммо экспертларнинг фикрича, агар мамлакат ичкарисидаги ва халқаро саҳнадаги вазият ўзгарса, расмий Пекин агрессив стратегия йўлидан боради. Америка таҳлилчилари назарида Си Цзиньпинни бундай йўлга уч ҳодиса ундайди. Биринчидан, Гонгконгдаги вазиятнинг ёмонлашуви; иккинчидан, Тайван мудофаа салоҳиятининг мустаҳкамланиши; учинчидан, мамлакат ичкарисида расмийларнинг вирусга қарши курашдаги чораларининг танқидга учраши. Бундай шароитларда ХХР раиси кескин ҳаракатларга тайёрлигини намойиш этишга мажбур бўлади.\nҲозир Ғарб матбуоти ва ҳукуматлари ташвишда. Пекин норозиликларни куч билан бостирармикан? АҚШ–Хитой қарама-қаршилиги нима билан тугайди? Немисларнинг Welt газетаси борган сари АҚШ ва Хитой совуқ уруш томон одимлаётганини иддао қилади. Бир вақтлар Ғарбий Берлин АҚШ ва СССРнинг қарама-қаршилиги даврида қандай ўрин тутган бўлса, ҳозир Гонгконг ҳам бир-бирига душман ва ғазабнок икки қудратли давлат ўртасидаги зиддият марказига айланган. Хитой оролдан бир қадам ҳам ортга чекинмоқчи эмас, Қўшма Штатлар озодлик ўчоғини бор кучи билан ҳимоя қилиш ниятидан воз кечмоқчи эмас. Аммо Трамп Гонгконгдаги молиявий бозорда ўрнашиб олган ва улкан пул ишлаётган 1300 дан зиёд Америка компания ва корпорацияларининг манфаатларини ҳисобга олишга мажбур. Шунинг учун ҳудуддаги демократик кучларни қўллаб-қувватлаш учун кескин қадамлар ташлай олмайди. Пекин ҳам америкаликлар шаънига дағдағали огоҳлантиришлар йўллаётгани, хусусан, Америка давлат облигацияларини сотиш, АҚШга ноёб ерости қазилмалари жўнатилишига тўсиқ қўйиш, Хитойда ишлаётган Америка компанияларига қийинчилик яратиш ваъдаларига қарамай, Вашингтонга у қадар зиён етказолмайди. Чунки иккала мамлакат иқтисодиёти ўзаро чамбарчас боғлиқ. Бу чоралар Хитойнинг ўзига ҳам зарба бўлиб тушади. Шунинг учун минтақавий сиёсатда томонлар эҳтиёткорлик қилишга мажбур. Аммо Вашингтон Хитойнинг ўсиб бораётган иқтисодий, сиёсий ва ҳарбий қудратини жиловлаш йўлидан қайтмайди. АҚШ дунёда ҳукмронлик ўрнатиш, бир қутбли дунё тартиботини яратиш йўлида собитқадам экан, рақобатчисига ўрни келган жойда зиён етказишга уриниб кўради.


26 ноябр 2020, Тошкент вақти: 05:47\nСирдарёлик Низомжон жисмоний шахслар тўлаши лозим бўлган солиқ турлари билан қизиқиб савол йўллади:\n“Оддий фуқаро нималарга солиқ тўлаши керак? Биз участка уйда яшаймиз. Ҳовлимизни олдида томорқа еримиз ҳам бор. Кейин бир дона Нексия машинамиз ҳам бор. Ҳар йили маҳаллакомлар келиб солиқларни тўланглар дейди. Лекин нимага, қанчадан солиқ тўлаш кераклигини аниғи билмайман. Қўлимизга жами ҳамма нарса учун фалон сўм солиқ тўла деган қоғоз беришади. Илтимос шуларни аниқлаб беринг”, дейилади Низомжон мактубида.\nЖисмоний шахслардан ундириладиган солиқ турлари:\n1. Даромад солиғи\n3. Ер солиғи\nЎзбекистонда янги йилнинг 1 январидан бошлаб даромад солиғи оширилади. Президент қарорига кўра, жисмоний шахсларга солинадиган солиқ миқдори энг кам ойлик иш ҳақининг беш баробаригача (118400 сўмдан 592000 сўмгача) бўлган даромаддан 8,5 фоиз қилиб белгиланган. Шу пайтгача, фуқаролар 7,5 фоиз даромад солиғи тўлаб келган.\n15 декабрдан бошлаб, энг кам иш ҳақи ойига 118 400 сўм қилиб белгиланди.\nЖисмоний шахсларнинг даромад солиғи шкаласи\n592000 сўмгача (энг кам иш ҳақининг беш баробаригача) солиқ миқдори 8,5 фоиз.\n592000 сўмдан 1184000 сўмгача (энг кам иш ҳақининг 5-10 баробаригача) солиқ миқдори 16 фоиз.\n1184000 сўмдан юқори (энг кам иш ҳақининг 10 баробаридан кўпроқ) солиқ миқдори 22 фоиз.\nАмалдаги тартибга кўра, энг кам иш ҳақининг бир баробари (118400 сўм)гача миқдордаги даромадлар эса солиққа тортилмайди.\nЖисмоний шахслардан олинадиган мол-мулк ва ер солиқлари ставкалари ҳар йили қайта кўриб чиқилади.\nҲозирда жисмоний шахсларга тегишли турар-жойлар, квартиралар, дала ҳовли қурилмалари, гаражлар, бошқа иморат ва иншоотлар (шаҳарда жойлашмаган ва умумий майдони 200 квадрат метргача бўлган) учун олинадиган мол-мулк солиғи ставкаси 1,2 фоиз миқдорида белгиланган.\nШаҳарда жойлашган турар-жойлар ва квартиралар учун эса уларнинг умумий майдони 200 квадрат метрдан 500 квадрат метргача бўлганда жами инвентаризация қийматига 1,4 фоиз, ундан ошганда 1,8 фоиз миқдорида мол-мулк солиғи ставкалари белгиланган.\nЖисмоний шахсларнинг уй-жой ёки автотранспорт ижарасидан оладиган даромадлари ҳам солиққа тортилади.\nУмумий майдони ва жойлашувидан келиб чиқиб уй-жойнинг 1 квадрат метри учун ижара тўлови миқдори:\nТошкент шаҳрида -3,0 минг сўм,\nНукус шаҳри ва вилоятлардаги шаҳарларда - 2,0 минг сўм,\nБошқа аҳоли пунктларида -1,0 минг сўмни ташкил қилади.\n2014 йилдан бошлаб, умумий майдони ва жойлашувига қараб нотурар жойларнинг 1 квадрат метри учун:\nТошкент шаҳрида - 6,0 минг сўм,\nНукус шаҳри ва вилоятлардаги шаҳарларда - 4,0 минг сўм,\nБошқа аҳоли пунктларида - 2,0 минг сўм қилиб белгиланган.\nШунингдек, автотранспорт воситалари учун ижара тўловининг энг кам миқдори енгил автомобиллар, яъни йўловчи, юк ташиш учун мўлжалланган ва ҳайдовчи ўриндиғини ҳисобга олмаган ҳолда 8 та ўриндиққача бўлган автотранспорт воситалари учун 220 минг сўм, микроавтобуслар, автобуслар ва юк ташиш автомобиллар учун эса 430 минг сўм миқдорида солиқ тўланади.\nЛекин бу ставкалар янги йилнинг 1 январидан бошлаб яна ўзгаради. Ҳозирча солиқ инспекциялари янги ставкалар борасида маълумотлар берилмаганини айтишди.\nЖисмоний шахслар мол-мулк ва ер солиғини йилига бир марта, ҳар йили 15 октябргача тўланиши лозим.\nСолиқ кодекси талабларига мувофиқ, мол-мулк ва ер солиқлари суммаси ва уни тўлаш муддатлари кўрсатилган тўлов хабарномаси жисмоний шахсларга давлат солиқ хизмати органлари томонидан ҳар йили 1 майдан кечиктирмай топширилади.\nСолиқ тўлашдаги имтиёзлар\nАмалдаги тартибга кўра, ижтимоий ҳимояга муҳтож кишилар учун имтиёзлар кўзда тутилган. Масалан, иккинчи жаҳон уруши ногиронлари ва қатнашчилари, 1 ва 2-гуруҳ ногиронлари, ёлғиз пенсионерлар, боқувчисини йўқотган кўп болали оилалар, яйловда чорва боқадиган чўпонлар ва яйлов чорвачилигининг бошқа хизматчилари ер солиғидан озод қилинган.\nШунингдек, 1 ва 2- гуруҳ ногиронлари, 10 ва ундан кўп фарзанди бор аёллар, конституциявий тузумни ҳимоя қилиш ёки ҳарбий хизмат, ички ишлар органларидаги хизмат мажбуриятларини бажариш чоғида яраланган ёки ҳалок бўлган ҳарбий хизматчилар ҳамда ички ишлар органлари ходимлари, уларнинг ота-оналари ва бевалари мол-мулки солиққа тортилмайди.\nСолиқ тўламаганлик учун жазо\nАмалдаги тартибга кўра, солиқларни ўз вақтида тўламаган шахс жавобгарликка тортилади. Агар солиқлар 15 октябрга қадар тўланмаса, муддати ўтказиб юборилган ҳар бир кун учун 0,033 фоиз миқдорида пеня ҳисобланади.\nАгар фуқаро солиқ органи томонидан солиқ қарзини узиш тўғрисида талабнома берилгандан кейин 10 кун ичида қарзини узмаса, судга даъво аризаси киритилади.\nСолиқ кодексига кўра, солиқчилар солиқ даври тугаганидан кейин 5 йил ичида солиқ тўловларини қайта кўриб чиқиши мумкин. Бунинг натижасида солиқ беш йилдан кейин бўлса ҳам ундириб олинади.


Якшанба мутолааси: “Миш-миш”мания | "Адолат" СДП\nЯкшанба мутолааси: “Миш-миш”мания\nҚумри ая эрталабдан холсизланди. Олдинлари чаққонлигидан уйда келинларга иш қолмасди. Хозир ярим челак сув кўтаришга ҳам мадори йўқ. Соғлиғидан хавотирланиб, поликлиникага йўл олди. Дўхтирга кўриниб қайтгунича вақт пешинга оғиб қолибди. Панадан секин юриб келаётган эди, олдидан қўшни аёл чиқиб қолди.\nДастёрлигингиз қолмади-да! Келинингиз сизни нонга жўнатиб, ўзи лак суриб ўтирибдими?\nЙўғ-а, дўхтирга чиққандим. Қайтишда магазинга кирдим.\nТинчликми? Дўхтирда нима қилиб юрибсиз?\nОхирги пайтлар кўп чарчаяпман, шунга кўринай дегандим.\nХўш, нима касал топди?\nЭй, эсимда турармиди?! Бир нима “миноз” деди-да.\nЁ, Худо! Миомами? Қани, дори рецептини кўрсатинг-чи. Касал бўлаверганимдан ўзим ҳам ўн бешта кам дўхтир бўлиб кетганман.\nҲеч қандай дори ёзмади, яхши овқатланинг, ўтиб кетади, деди.\nШу пайт Қумри аянинг кенжа набираси суҳбатнинг белига тепди. “Буви, ма оптелдиз?” деб югуриб келганди, бувиси “Бўличка. Юр, аввал қўлингни ювайлик”, деб болани уйга бошлади.\nҚўшни аёл дарров шерик топди. Девор дармиён Ҳадича ҳолани йўлагига кириб, ўриндиққа чўкди.\nДунёнинг ишларини қаранг! Отдек юрган кампир эди. Миома бўлиб қолибди бечора!\nЎғиллари бор, даволатиб олар.\nҲеч қандай дори ёзмабди-да! Демак, ўтиб кетган, даволаш фойдасиз!\nҲадича ҳоланинг коллежда ўқийдиган набираси ўқишдан келди. Сақич чайнаганча кампирларга салом бериб ўтиб кетаётган эди, тўхтатишди.\nҲей, менга қара, туғдирадиган дўхтир бўлмоқчимидинг?\nАкушер-гинеколог – қиз энсасини қотирди.\n“Как раз” биладиган нарсанг! Миома бўлса нима қилади?\nБачадон олиб ташаланади-тамом. – ҳали битта пиёзнинг бошини олмаган қизча шифокорларга хос совуққонлик билан гапирарди.\nОлиб ташламаса, саратонга айланади-қўяди. – бу ҳукмни олдингисидан ҳам ҳотиржамроқ айтди.\nАломатлари қанақа экан? Чарчоқ, холсизлик бўладими?\nЭй, буви, ҳали бу мавзуни ўтганимиз йўқ – деб елкасига туширган қулоқлигини қайтиб тақди-да, шошганча уйга кириб кетди.\nИкки қўшни ёқа ушлади. Кечки пайт ҳовлисидаги мева-чевалардан териб, Қумри аяни кўришга чиқишди. Ўша кундан бери хонадон эшиги кўп тақиллайдиган бўлиб қолди. Ҳали беш йилдан бери қорасини кўрсатмайдиган жияни, ҳали ёшлигидан бери аразда юрган овсини эшик қоқарди. Баъзи қариндошларни, рости танимайди. “Узр, болам, кўз хиралашган, хотира кетган. Ким эдинг?”, деб ўзидан сўраб олади-ю, ота уруғидан қолган ёдгорини топиб олганидан севинади.\nҚумри аянинг тўсатдан бошланган касали чеккароқ жойга келин бўлиб тушган, фақат тўй-маъракалардагина кўришиб қоладиган синглисининг ҳам қулоғига етди. Эшитди-ю, ўзини қўярга жой тополмай, бир бошини чангаллади, бир тиззасига шапатилади. Ўзига келгач, қизига қўнғироқ қилди.\nНаргиз, ҳолангни кўриб келайлик. Шўрлик бедаво дардга чалинбди.\nНечта ҳоланг бор, аҳмоқ?! Битта-ю битта Қумри ҳолангни айтяпман-да!\nҲа, эсимдан чиқибди. Биттагина ҳолам, бештагина “ҳолажон”ларим бор-ку – қизи тушмагур хатосини хазил билан ёпиб кетди – Нима касал ўзи, ойи?\nНоми қурсин, ўша касал-да! Ҳайронман, бунга туғмаганлар йўлиқарди, олти марта туғиб ҳам шуни орттирибди.\nОйи, тўғрисини айтинг, нима бўлибди ҳоламга?\nДард бўлибди, бало бўлибди! Намунча сўроққа тутасан? Саратон! Қутилдимми? Ё бирга бориб келишинг учун дўхтирнинг қоғозини кўрсатайми?\nОнахоннинг синглиси ва жияни кунора меҳмон бўлишди. Ёшлик хотираларидан сўзлашиб ўтиришар, опасининг кўнглига келмаслик учун касалидан оғиз очмас, сўрашиш маъносида “Тузукмисиз?” дейишга ҳам юраги бетламасди. Умуман олганда, бошқа зиёратчилар ҳам шундай. Ташриф сабаблари ўзларига аён, ичларидан қиринди ўтади-ю, кампирга кулиб қарашади. “Йўлим тушганди, кўриб кетай дедим”, деб баҳона қилишади. Қумри ая баттар чарчаб, тинкаси қуриди. Лекин қариндошлар орасида оқибат уйғонганидан севинчи ичига сиғмасди. Меҳмон кутавериб чарчаган келини қўлига телефонни олди:\nОвсин, сиз ҳам мундоқ келиб, менга қарашиб юборсангиз бўлармиди?\nВой, ўлмасам, ойижон ётиб қолдиларми? Демак, метастаз бошланибди! Майли, куюнманг, кўпга келган тўй, буёғига навбатма навбат қараймиз энди.\nНафасингиз қурсин! Ётиб қолганлари йўқ, меҳмон кутавериб тамом бўлдим. Жилла қурса бир тоғора сомса обкелинг.\nОйда-йилда бир келадиган овсинлар серқатнов бўлиб, кампирнинг уёғидан кириб буёғидан чиқишди. Бири таҳоратга сув тайёрлаган, бири маошини қайнонасига топширган... Ҳеч нарсадан хабарсиз Қумри ая “Роҳатда қаридим”, деб етти қават кўрпача устида елпиғич елпиб, кўк чойдан ичиб ўтирибди. Қариндош-уруғ-у қўни-қўшни орасида эса унинг касали кенг муҳокамада. Бири “Касалхонага ётқизинглар, умрлари узайиб турсин”, деса, бири “Чет элга олиб бориб даволатиш керак”, дейди. Яқинлари эса “Дўхтирлар ўзи шунақа – касал ўтиб кетиб, даводан умид бўлмаса, яхши гап билан кузатади. Бир парча қоғоз ёзиб бермаганидан беморни қўрқитишни хоҳламагани аён. Сўнгги кунларини ҳотиржам ўтказсинлар”, дейишарди кўзга ёш олганча. Дарддан Қумри ая огоҳ тортиб, ваҳимадан касали баттар зўрайишидан хавотирланишарди.\nКунларнинг бирида тил учида салом берадиган, елка тутмай гердайиб сўрашадиган куёви ҳам қадам ранжида қилди.\nОнажоним! Мана бу кабоблардан еб олинг, билсангиз, бу минг бир дардга даво! Қизим, бувингга салом бермайсанми?\nҚўяверинг, ҳали кичкина-да, билмайди.\nНималар деяпсиз?! Менинг қизим ҳамма нарсани билади. Фақат сал тоби қочганди, шунга кайфияти йўқ.\nХудо асрасин, болагинамга нима бўлди?\nЭсизгина! Шамол теккандир-да!\nЙўқ, онам! Гап бошқа ёқда: менинг қизим Қимматхон! Танглайини пул билан кўтарганмиз. Онаси қулоғини тешиб, арзонгаров зирак таққан экан, яра бўлиб кетибди-да! Қўй, йиғлама, бувингда қадимий тилла зирак бор, тақсанг тузалиб кетади, деб бошлаб келавердим.\nҚумри ая ўнғайсизланиб, нима қилишини билмай, яна раҳматли чолининг “Куёвни Пайғамбар сийлаган. Доим хонадондан рози қилиб жўнатиш керак”, деган гапини эслаб, шартта қулоғидаги бобоси давридан қолган олтин балдоқни ечиб берди. Ошхонадаги келинлар “Савил қолсин, қизи етмагандек набираси учун ҳам шилинар экан-да!”, “Шунга биз муносиб эмасмидик?”, “Йиллаб хизматини қилганимиз бир тийин бўлди” деб пичирлашишди.\nКунлар шу зайла ўтарди. Тунда уйқуси қочган Қумри ая ҳовлидаги супага ўтирганча узоқ ўйга толди. Нега бир ой ичида ҳаёт тамоман ўзгариб кетгани, уйи меҳмондан аримай, инсонларнинг заҳар тилидан ширин бол томаётгани, келинларинининг фавқулодда меҳрибонлиги-ю, яқинларининг тўсатдан уйғониб қолган меҳрини таҳлил қилиб ўтирди. Нимага ўғиллари чекка-чеккада тўпланиб бир нималарни муҳокама қилишяпти? Нечун анчадан бери ўзини хорғин хис қилади? Ўша куни дўхтир нима деганди? Бир нима “миноз”... Оббо, бу қандай дард бўлди, ҳечам эшитмаган. Нега унда ҳеч қандай дори ёзиб бермади? Ахир оддий шамоллашга икки варақ дори-дармон рўйхати бериларди-ку. Душвор дардга йўлиқдиммикин, деб кампир кўп ўксинди. Тағинам ҳаммадан ақллиси ана шу Қумри ҳола экан: “Беш кунлигим борми-йўқми, деб, ич этини еб ўтиравермасдан, эртасига эрталабдан яна ўша шифокор томон отланди. Иши тушса “Бензиним йўқ”, деб пешона тириштирадиган ўғиллари талаша-тортиша машинага ўт олдиришди. Лекин Қумри ая унамади, “Менга юриш фойда”, деб чаққон қадамларни ташлаб, поликлиникага қараб кетди.\nОна қизим, ўтган гал гапингга тушунмадим. Менга қандай ташхис қўйган эдинг? Тузалишимга умид борми ўзи? Ё йиққан “ўлимлик”ларимни болаларимга кўрсатиб қўйсаммикин?\nВой, ҳола, нималар деяпсиз?! 18 яшар қиздан ҳам соғломсиз-ку! Худо хоҳласа, 100 дан ошасиз!\nҲа, сен дўхтирларнинг қилиғларингни биламан. Ўлим тўшгидаги одамнинг ҳам кўнглини кўтарасанлар. Гапнинг пўст калласини айт, ўтган гал ўз оғзинг билан бир нима “миноз” дединг-ку!\nҲолам-ей! – шифокор кулаверганидан кўзидан ёш чиқиб кетди – “Гиповитаминоз”, дегандим. Яъни, витаминлар етишмаслиги. Бу хозир ҳаммада учрайдиган нарса-ку, ҳавотир олиш керак эмас. Холсизлигингизнинг сабаби шу, дори ичадиган даражада эмассиз, шунчаки бақувват овқатланинг, деб тайинлагандим. Сиз нима ҳаёлларга бориб юрибсиз?\nРостдан алдамаяпсанми? – кампир чуқур хўрсинди – Ахир ота-боболаримиз “миноз-пиноз” бўлишмаган-ку.\nИшонмасангиз, интернетчи набираларингизга айтинг, гиповитаминоз нималигини топиб беришади. Эслаб қолинг, ги-по-ви-та-ми-ноз!\nШифокор ҳалиям ўзини кулгидан тўхатолмай, яхшиси бу ташхисни бир парча қоғозга ёзиб беришни афзал кўрди. “Гиповитаминоз”, деб ёзган қоғозини йиртиб ташлаб, бошқатдан катта ҳарфларда “Витаминлар танқислиги”, деб ёзди-ю, кампирни жўнатди.\nУйига хотиржам қайтаётган Қумри ая шифокор айтганидек қоғозни интернетчи набираларига бермади, балки яна йўлидан пешвоз чиққан қўшни аёлга кўрсатди. Онахон ўзи билмаган ҳолда самарали усулдан фойдаланган эди. Унинг янги ташхиси қўшнидан қариндошлар бўйлаб тарқалди. Хушхабарни эшитганлар орасида кимдир “Бекорга хавотир бўлибмиз-ку”, деб афсусланса, бошқаси енгилгиси келмай “Қумри ая ҳақиқитдан ҳам саратонга чалинган эди, биз меҳримиз билан уни даволаб юбордик”, деб ҳангома қиларди.\nЯнгиликдан беҳабар жияни Наргиза онасига сим қоқяпти:\nОйи, қайнонамга аптекани баҳона қилиб кўчага чиқдим. Тез бўлинг, ҳоламни кўриб келамиз.\nҚуёш тиғида шаҳарнинг у чеккасидан бу чеккасига борадиган ахмоқманми? Ундан кўра кондиционер тагида ухлайман-ей!\nҲа, охирги пайтлар Қумри аянинг эшиги тақилламай қолди. Онахон бундан асло ҳафа эмас. Витаминларини кўпайтириб олишга беминнат пенсияси етиб-ортади.


ИРОҚДА ЖАНГЛАР ДАВОМ ЭТМОҚДА\n02 март 2021, Тошкент вақти: 19:54\nАзизулло Арол Ироқнинг бир қатор шаҳарларида тартибсизлик ва тўқнашувлар сешанба куни ҳам давом этди. АҚШ бошчилигидаги коалиция кучлари пойтахт Бағдод ва мамлакатнинг бошқа шаҳарларида шиа ва сунний исëнчиларга қарши амалиëтлар олиб борди. Айни пайтда¸ бугун БМТнинг махсус вакили Лахдар Браҳимий Ироқ раҳбарлари билан учрашиб¸ ҳокимиятни ироқликларга топшириш арафасида мамлакатда хавфсизлик вазияти мураккаблашаëтганини муҳокама қилди.\nИроқдаги вазиятни бугун яна ҳамкасбим Азизулло Арол кузатиб бормоқда.\nАА¸ Ироқдаги воқеа-ҳодисалар қай томонга қараб ривожланмоқда?\nҲурматжон¸ ўтган якшанба куни Американинг 8 аскари ҳалок бўлган Бағдоддаги Садр шаҳарчасида бугун АҚШ етакчилигидаги коалиция кучлари Ироқ шиалари пешвоси Муқтадо ал-Садр тарфдорларига қарши ҳарбий амалиëтлар олиб борди. Амалиëтлар жараëнида АҚШнинг 3 нафар аскари нобуд бўлди. Кеча Бағдоднинг шиалар истиқомат қиладиган Шула ноҳиясида АҚШ кучлари ал-Садрнинг Маҳдий қуролли лашкарларига қарата вертолëтларидан ўт очди. Бугун пойтахтнинг суннийлар жойлашган Адҳамия районида қаттиқ тўқнашувлар рўй берди. Бу ҳақда Озодлик радиосининг Бағдоддаги ҳамкори Сами Ал-Хўжа шундай хабар беради.\n"Тунда суннийлар минтақаси - Адҳамия ноҳиясида отишмалар юз берди. Менимча¸ ушбу район Америка аскарлари томонидан ўраб олинган ва у ерда қаттиқ тўқнашувлар рўй берган"¸-дейди Сами Ал-Хўжа. Озодлик мухбирининг айтишича¸ кеча тунда қуршовга олинган шиаларнинг Садр шаҳарчасида ҳам отишмалар бўлган.\nБугун Бағдоддан ташқари Ироқнинг бошқа бир қатор шаҳарларида ҳам тўқнашувлар юз берди¸ айни пайтда шиаларнинг Шула ноҳияси бир оз тинчиган.\nАА¸ мана ҳеч бўлмаса битта районда вазият бир мунча тинчиган экан¸ колган жойлар-чи¸ коалиция кучлари амалиëтлари натижа бермаяптими?\nАйрим хабарларга қараганда¸ амалиëтлар натижа бераëтганга ўхшайди. АҚШ кучлари Муқтадо ал-Садрнинг бош қароргоҳи бўлган Садр шаҳарчасидаги барча полиция идораларини бугун эрталаб ўз назорати остига олди. Шунингдек мазкур кучлар Бағдоддан 50 километр масофада бўлган Фаллужани ҳам қуршовга олди. Тақрибан 1 минг 200 аскар бу ердаги исëнчиларга қарши амалиëт бошлашга тайëргарлик кўрмоқда. Ўтган ҳафта Фаллужада АҚШнинг 5 аскари ҳалок бўлган эди. Анбар вилоятидаги Фаллужа ва Рамади шаҳарлари Бағдодни Иордания ва Сурия чегаралари билан боғловчи муҳим шаҳарлар ҳисобланади.\nАА¸ кеча АҚШнинг Ироқдаги маъмури Пол Бремер ал-Садрни қонундан ташқаридаги одам¸ деб таъкидлаган эди. Маълум бўлишича¸ уни қамоққа олиш ҳақида ҳам ордер берилган. Бу қарор қандай изоҳланмоқда?\nТўғри¸ Ироқдаги коалиция кучлари матбуот вакили Дэн Сенор бу ҳақдаги хабарни эълон қилди. Унинг айтишича¸ Муқтадо ал-Садр ўтган йили Нажафда шиаларнинг бошқа бир пешвоси – Оятулло Муҳаммад Бақр ал-Ҳаким ҳаëтига қилинган суиқасдга алоқадорликда айбланиб¸ уни қамоққа олиш ҳақида ордер берилган.\n"Муқтадо ал-Садрни қўлга олиш ҳақида бир неча ой олдин ҳукм чиқарилган эди. Менинг билишимча¸ ал-Садр ëрдамчиси Мустафо Яқубийни қамоққа олиш ҳақида ундан ҳам олдин ҳукм чиқарилган. Қамоққа олинишнинг қачон амалга ошиши олдиндан эълон қилинмайди"¸-дейди коалиция кучлари матбуот вакили.\nАА¸ хўш¸ АҚШ кучларидан ташқари бошқа коалиция кучлари ҳам давом этаëтган мазкур амалиëтларда қатнашаяптими?\nҲа¸ қатнашаяпти. АҚШ етакчилигидаги коалиция кучлари таркибида хизмат қилаëтган Италиянинг 500 аскари Носирия шаҳрида ал-Садрнинг юзлаб тарафдорларини тўхтатишга уринди. Юзага чиққан тўқнашувларда Италиянинг 11 аскари қаттиқ жароҳатланди.\nШунигдек Британия ва Испания аскарлаи ҳам АҚШ кучларига ëрдам кўрсатмоқда.\nАА¸ жаҳон жамоатчилиги Ироқдаги сўнгги воқеаларга қандай муносабат билдирмоқда?\nТўқнашувлар¸ тартибсизликлар авжга чиққан шу кунларда Европанинг бир қатор давлатлари яна бир бор АҚШни БМТга Ироқдаги сиëсий жараëнни белгилаш имконини беришга чақирди. Испаниянинг янги Ташқи Ишлар вазири Испания кучларини Ироқдан олиб чиқиш ҳақида гапирди. Россия эса¸ зудлик билан ҳокимиятни ироқликларнинг ўзига топшириш кераклигини таъкидлади.\nТалабалар ҳам қизил, сарик, яшил рангларга ажратиладиган бўлди


ГУНОҲНИ БЕРКИТИШГА РУХСАТ - Mehrob.uz\nМақолалар access_time7-октябрь 2018, 10:42\n1. Қайғу-алам унут бўлиб ўзидан ҳеч нарса қолмаган - Кеча 2. Шу лаҳза сен…\nМақолалар access_time17-июль 2017, 15:02\nМуҳаммад Тақий Усмоний ҳафизаҳуллоҳ шундай деган эканлар: «Падари…\naccess_time2-август 2017, 13:43 visibility1325\nБаъзи кишилар гуноҳни беркитишни риё деб ўйлайдилар. Аслида эса ундай эмас. Риё қилмайдиган содиқ банда ўзидан маъсият содир бўлганда уни беркитса, жоиз. Чунки Аллоҳ таоло гуноҳларнинг ошкора қилинишини ёқтимайди ва беркитилишини яхши кўради.\n"Бир одам Набий соллаллоҳу алайҳи васалламнинг ҳузурларига келиб:\n"Эй Аллоҳнинг Расули, мен шаҳарнинг четида бир аёл билан бирга бўлдим, у билан жинсий алоқа қилмадим-у, бошқасини қилдим. Мана, мен турибман, нима қилсангиз, майли", деди. Умар розияллоҳу анҳу унга:\n"Аллоҳ сени беркитибди, сен ҳам ўзингни беркитганингда эди..." деди.\n"Наҳорнинг икки тарафида ва кечанинг бир бўлагида намозни тўкис адо қил! Албатта, яхшиликлар ёмонликларни кетказади. Бу эса эсловчиларга эслатмадир", оятини ўқиб берди.\n"Эй Аллоҳнинг Набийси, бу унинг ўзига хосми?" деди. У зот:\n"Йўқ! Барча одамларга", дедилар".\n"Набий соллаллоҳу алайҳи васалламнинг ҳузурларида эдим, бир киши келиб: "Эй Аллоҳнинг Расули, мен ҳаддга (зино жазосига) лойиқ иш қилдим. Уни менга жорий қилинг", деди.\n"Эй Аллоҳнинг Расули, мен ҳаддга лойиқ иш қилдим, менга Аллоҳнинг ҳукмини жорий этинг", деди. Ул зот:\n"Биз билан намоз ўқидингми?" дедилар. У:\n"Батаҳқиқ, Аллоҳ сенинг гуноҳингни мағфират қилди", дедилар у зот".\nРиёдан қўрқиб тоатни тарк қилишда ҳам ҳолатга қаралади. Агар амалнинг сабаби дунё бўлса, уни тарк қилиш лозим. Чунки бундай амал тоат эмас, маъсиятдир.\nАгар амалнинг боиси дин ва холис Аллоҳ таолонинг розилиги бўлса, уни тарк қилиш лозим эмас. Чунки бундай ибодат риёга кирмайди.\n"Руҳий тарбия" китобидан.


Швейцария компанияси «Навоийазот»ни модернизация қилишни бошлади\n11:26 / 15.11.2016\nШвейцариянинг Casale SA компанияси Ўзбекистондаги йирик кимё корхонаси бўлган «Навоийазот» АЖни модернизация қилишга киришди. Бу ҳақда РИА Новости мухбири хабар берган.\nЛойиҳани молиялаштириш йўлга қўйилган, пудратчи технологик ускуналарни тайёрлашга киришилган.\nБу инвестицион лойиҳасини реализация қилиш орқали «Навоийазот»да йиллик қуввати 500 минг тонна азот кислотаси ишлаб чиқариш ташкил этилади.\n2016 йил бошида Casale «Навоийазот» билан қиймати 177 миллион долларлик азот кислотаси ишлаб чиқариш линиясини қуриш бўйича шартнома имзолаганди.\nЛойиҳада янги энергетик ва технологик ускуналар асосида азот кислотаси ишлаб чиқариш агрегатларини реконструкция қилиш кўзда тутилган. Модернизациялаш асносида концентрацияланмаган азот кислотасини ишлаб чиқариш қуввати 1,4 бараварга – йилига 500 минг тоннагача ошади. Лойиҳани амалга ошириш муддати 2019 йилнинг биринчи ярми этиб белгиланган.\nУмумий қиймати 216,7 миллион долларни ташкил этувчи лойиҳа Ўзбекистон реконструкция ва тараққиёт жамғармаси, хориж кредитлари ва мамлакат кимё саноати корхоналари фаолиятини назорат қилувчи «Ўзкимёсаноат» АЖ маблағлари ҳисобига молиялаштирилади.\n1964 йилда фаолият бошлаган«Навоийазот» АЖ заводи минерал ўғитлар, нитрон толаси ҳамда органик синтез интеграл маҳсулотлари ишлаб чиқаришга ихтисослашган.\nАйни пайтда корхонада поливинилхлорид ишлаб чиқаришни ўзлаштириш ва умумий қиймати 1,6 миллиард долларлик азот ўғитларини ишлаб чиқарувчи мажмуани ташкил этиш бўйича лойиҳалар ҳам амалга оширилмоқда.\n«Газета.uz» маълумотига кўра, жорий йил бошида «Навоийазот» базасида поливинилхлорид, каустик сода ва метанол ишлаб чиқариш бўйича мажмуаси қурилиши бошланганди. Хитойнинг China CAMC Engineering ва HQC Shanghai компаниялари консорциуми билан шартнома имзоланган. Мажмуанинг йиллик қуввати 100 минг тонна поливинилхлорид, 75 минг тонна каустик сода ва 300 минг тонна метанолни ташкил этади.\nШунингдек, Япониянинг Mitsubishi Heavy Industries ва Mitsubishi Corporation консорциуми «Навоийазот»да аммиак ва карбамидни ишлаб чиқариш бўйича йирик лойиҳани амалга оширади. Япониялик пудратчилар билан тузилган шартномага кўра, бу ерда ҳар йили 660 минг тонна аммиак ва 577,5 минг тонна карбамид ишлаб чиқариш кўзда тутилган.\nКўрсатиб ўтилган лойиҳалар Ўзбекистон тикланиш ва тараққиёт жамғармаси, хорижий банкларнинг узоқ муддатли имтиёзли кредитлари ҳамда «Навоийазот»нинг ўз маблағлари ҳисобидан молиялаштирилади. Жадвалга кўра, 2019 йилда ишлаб чиқаришга киришилади. Янги корхоналарда 1300 дан зиёд ишчи ўринлари ташкил этилади.\nлойиҳалар модернизация Навоийазот\nХитой компаниялари Ўзбекистонда кимё маҳсулотини ишлаб чиқариш бўйича йирик мажмуа қурмоқда\nТахиатош ИЭСни модернизация қилишга 678 млн. доллар инвестиция қилинади


“Синдика”даги ёнғин марказий осиёлик тадбиркорларга миллионлаб рубль зарар етказди\nМосквадаги “Синдика” савдо мажмуасида юз берган ёнғин натижасида марказий осиёлик ўнлаб тадбиркорлар жуда катта миқдорда зарар кўришди. Бу ҳақда Тожикистон Республикаси Меҳнат, миграция ва бандлик вазирлигининг Россиядаги ваколатхонаси хабар берган.\nТадбиркорларнинг ўзлари гап ўн миллионлаб рубль ҳақида кетаётганини айтишди.\nТадбиркор Муҳаммадрасул Холовнинг сўзларига кўра, ёнғин туфайли Тожикистоннинг 50дан ортиқ фуқаросига тегишли бўлган маҳсулотлар ёниб кетган. “Менга шуниси маълумки, бошқа ҳамюртларим 20-45 млн. рубль атрофида зарар кўришди”, - деган у.\nБошқа бир тадбиркор Худойдод Жумаевнинг сўзларига кўра, қариндоши билан бирга 24 млн. рубллик зарар кўрган. "Бироқ бизнинг маҳсулотлар суғурта қилинганди ҳамда умид қиламанки, бозор раҳбарияти барча зиённи қоплаб беради”, - дейди.\nШунингдек, ёнғиндан сўнг марказий осиёлик кўплаб мигрантлар ишсиз қолгани хабар берилди.\nМаълумот учун, ушбу савдо мажмуаси ёки қурилиш бозорида россияликлардан ташқари қўшни республикалардан ҳам кўплаб тадбиркорлар фаолият кўрсатишар эди. Улар орасида ўзбекистонлик тадбиркорлар ҳам бор. Улар ҳам миллионлаб рубль зиён кўришган. Кўпчилигининг омборларидаги маҳсулотлари ёниб кетган, баъзиларни ҳатто шахсий автомобилларидан ҳам айрилишди.\n8 октябрь куни Москва автомобиль ҳалқа йўлининг 65-километри атрофида, Строгино тумани яқинида "Синдика" қурилиш марказининг ер ости автотураргоҳида йирик ёнғин чиққани хабар берилганди. Маълум қилинишича, юқори ҳарорат оқибатида автотураргоҳдаги автомобиллар портлай бошлаган. Ёнғин майдони 55 минг квадрат метрга тенг бўлган. Бинодан тахминан уч минг киши эвакуация қилинди. Шунингдек, савдо марказида тахминан 300 квадрат метр павильонларни қамраб олган том қулаб тушган. Ёнғинни ўчиришга 15 соат вақт кетди.


09 май 2021, Тошкент вақти: 11:48\n30 сентябрь куни марҳумнинг жасади ўз юртига – Жалолобод вилоят, Олабуқа туманига жўнатилди.\nФаррух Насиповнинг жасади Москванинг жануби-ғарбидаги Болалар гематологияси ва онкологияси маркази ҳудудида бораётган қурилишда шу йилнинг 26 сентябри, кечки 9-ларда топилди.\nНасиповни бўғиб ўлдирганликда гумонланиб шу қурилишда у билан бирга ишлаган 35 ёшли хоразмлик О. И. исмли шахс Домодедово шаҳрида қўлга олингани маълум бўлди.\nОзодлик ўлдирилган Фаррухнинг амакиси Акмалхон билан учрашди. Акмалхоннинг айтишича, О. прорабдан маош олган Фаррухни пулини ўмариб қочган:\n- Жияним 33 минг рубл пулни прорабдан олган экан. Улар бирга бўлган экану, ярим соат ичида у бола йўқ бўлиб қолибди. Жиянимга прораби телефон қилиб, туша олмабди. Кейин қараса ахлат контейнер орқасида ўлиги ётган экан – сим билан бўғиб ўлдирилган экан. Бу бола эса : “Мен метрога кетдим, 11 минг пулимни олиб”, дебди. Видеокамерага терговчилар қараса, у бола қўлида сиртмоқ билан тушиб қолган экан. Ўзи Хоразмда собиқ мелиса бўлган, ҳозир шу ерда оиласи билан экан. Иккаласи қурилишда бирга ишлашган экан, деди Акмалхон.\nСуҳбатдош қотилликда айбланаётган О. Фаррухнинг чўнтагидан 11 минг рубл ва қўл телефонини олиб кетганликда ҳам гумонланаётганини билдирди.\nУшбу жиноят юзасидан Москва шаҳар Тергов қўмитасининг Гагарин туманлараро бўлими суриштирув ишларини олиб бормоқда. Жиноят юзасидан Россия Федерацияси Жиноят кодексининг 105- моддаси 1- қисми, яъни “Қотиллик” асосида жиноий иш қўзғатилгани маълум бўлди.\nЖасад суд-тиббий экспертиза учун дастлаб Царицино туман моргига жўнатилди.\nАкмалхон жияни Фаррух Насиповнинг икки вояга етмаган ўғли ва хотини боқувчисиз қолганини ҳам айтди.\n30 сентябр куни Фаррух Насипов жасади Домодедово аэропортидан жўнатилди\n30 сентябрь куни Фаррухнинг тобути яқинлари ҳамроҳлигида Москвадан ўз юрти - Жалолободнинг Олабуқа туманига жўнатилди. Муҳожирни жўнатишга Қирғизистон элчихонаси вакиллари кўмаклашди.\nРасман тасдиқланмаган маълумотларга қараганда, Россиядан асосан Ўзбекистон, Тожикистон ва Қирғизистонга йилига 7 мингдан зиёд муҳожир жасади солинган тобут - “Груз-200” жўнатилади.\nМаҳаллий дафн этиш бюросида кўп йиллардан бери ишлаб келаётган Любовь Резенова - Фаррухнинг жасадини Қирғизистонга жўнатишда кўмаклашган шахслардан бири.\nЛюбовь Владимировна ушбу давлат раҳбарларини Россияда ишлаётган мигрантлар масалаларига кўпроқ эътибор қаратишга чақирди:\n- Бу ерда бир тийинга ишлаб, ўлиб кетаётган фарзандларингизни не аҳволга солдингиз?! Оч-наҳор, совуқда 12 соатлаб ишлаяпти улар! Мана Фаррухнинг ҳам иккита боласи етим қолди. Одамларга бундай муносабатда бўлиш мумкинми?! Мусулмон аёллар пол юваяпти, ҳожатхоналарни тозалаяпти – бунақасини қаерда кўргансиз?! Фақат ёшларингиз ўлиб кетаяпти – ота-оналар келиб уларни кўмгани олиб кетяпти. Мана шу моргдан ҳар куни тобутлар кетаяпти Марказий Осиёга. Нима қилиб қўйганингизни бир кўринг – оч қизлар ахлатхона тозалаб юрибди! Бу қанақа ҳукуматлар эканки, мусулмон аёллар фарзандларини Болалар уйига ташлаб кетмоқда? Шу нарсаларни ҳукуматларингизга етказинг. Шармандаликку бу! деди Любовь Резенова.


Норвегиялик олимлар дунёдаги энг мураккаб тил қайси эканлигини маълум қилишди\n00:03 / 20.11.2016 20639\nНорвегиялик олимлар пирахан халқининг тилини ўрганиш учун энг мураккаб тил деб топишди. Бу халқ Бразилиянинг Амазонка жунглиларида яшайди.\nОсло университети олимлари бу қабила ўз нутқида гаплашиш учун жуда кўп ҳуштаксимон товушлардан фойдаланишини маълум қилдилар. Бундан ташқари, бу тилда ундош товушлар жуда кўп. Қабила аъзолари муайян товушлар тўпламини ҳуштак чалиш орқали ифодалаб суҳбатлашадилар. Бу қабила аъзолари катта масофалардан туриб ҳам гаплаша оладилар, чунки ҳуштак оддий нутқдан баландроқ эшитилади.\nПирахан тилида рақамлар ва рангларни ифодалаш учун сўзлар йўқ. Улар кичик сонларни бармоқларида кўрсатишади, савдо-сотиқда эса маҳсулот айирбошлаш устунлик қилади. Пираханлар бирор рангни ифодалаш учун шу рангдаги нарсалар ҳақида гапиришади. Ушбу тилда феъллар замонларга эга эмас.\nОАВ маълум қилишича, бу тилда 350 га яқин одам гаплашади. Бу тилнинг яна бир антиқа томони шундаки, аёллар эркаклардан кўра камроқ ундошлардан фойдаланадилар, деб хабар бермоқда "Вечерняя Москва" портали.\nэнг мураккаб тил\nБразилияда тўғон ўпирилиши оқибатида қурбон бўлганлар сони 121 кишига етди


«Шавкат Мирзиёев бошчилигида Ўзбекистон эски сиёсий траекториядан узоқлашиб, мутлақо янги жараённи бошдан кечирмоқда» - Халқ сўзи\n10:39 25 Май 2018 Сиёсат\nМақола муаллифи — таниқли таҳлилчи, Америка ташқи сиёсат бўйича кенгаши (“American Foreign Policy Council”) вице-президенти Илан Берманнинг ёзишича, 2016 йил декабрда Ўзбекистон Республикаси Президенти лавозимига сайланганидан сўнг Шавкат Мирзиёев мамлакат ҳаётининг барча жабҳасини қамраб олган туб ислоҳотларни бошлади. Мазкур жараённи ягона тизимга солган ҳужжат сифатида 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси қайд этилади.\n“Шавкат Мирзиёев бошчилигида мамлакат эски сиёсий траекториядан узоқлашиб, мутлақо янги жараённи бошдан кечирмоқда. Хусусан, иқтисодий соҳада республика хорижий сармояларни жалб қилиш учун қатор муҳим қарорларни қабул қилди, улар орасида хорижий валюта ҳаракати устидан назоратни енгиллаштириш алоҳида ўрин тутди. Натижада қисқа муддатда ички ҳамда ташқи савдо ҳажми ортди, ўзбек ишбилармонлари ва компаниялари миллиардлаб долларлик шартнома ҳамда битимларни имзоладилар”, дейилади материалда.\nСиёсий жабҳада амалга оширилган ўзгаришлар ҳақида сўз кетганда, муаллиф суд тизими мустақиллигининг мустаҳкамланиши, хавфсизлик органлари фаолиятининг тартибга келтирилиши, фуқаролар ҳуқуқлари ҳимоясининг ортишини алоҳида таъкидлайди.\nИлгари халқаро ташкилотларнинг тавсия ва таклифларини “ички ишларга аралашув” сифатида баҳолаб келган Ўзбекистон “Human Rights Watch” институти ҳамда Бирлашган Миллатлар Ташкилотининг Инсон ҳуқуқлари бўйича олий комиссари билан муносабатларда очиқлик намоён этаётганига юқори баҳо беради.\n“Ташқи сиёсатда Шавкат Мирзиёев маъмурияти Марказий Осиёни ўзининг устувор йўналиши сифатида белгилаб олди. Бунинг натижаси ўлароқ, чорак асрлик тортишув ва бўлинишлардан сўнг ўтган икки йил минтақанинг беш давлати ўртасидаги алоқаларнинг мисли кўрилмаган фаоллашуви даври бўлди. Шунингдек, Ўзбекистоннинг қўшни мамлакатлар билан транспорт ҳамда инфратузилма соҳасидаги ҳамкорлиги ҳам янги ўсиш суръатини кўрсатди”, деб ёзади Илан Берман.\nТашқи сиёсий жабҳада Ўзбекистон раҳбарияти узоқ муддатга мўлжалланган улкан режаларни кўзлаётганини билдираркан, мутахассис “Шавкат Мирзиёев амалга ошираётган ўзгаришлар нафақат мамлакат ичида, балки халқаро майдонда ҳам қўллаб-қувватланмоқда”, деб таъкидлайди. Шу маънода, таҳлилчи ўтган йили Самарқандда Бирлашган Миллатлар Ташкилоти шафелигида Марказий Осиё, бу йил эса Тошкентда Афғонистон бўйича йирик халқаро конференциялар ташкил қилинганини эслатиб ўтади.\n“Ўзбекистон Президентининг Америка Қўшма Штатларига яқинда амалга оширган расмий ташрифи ушбу йўналишдаги саъй-ҳаракатларнинг мантиқий давоми бўлди. Ушбу ташриф Шавкат Мирзиёевга ўз мамлакати келажагига қарашини дунё билан бўлишиш, сармоялар жалб этиш ва давлатнинг халқаро обрўсини орттириш учун имконият яратди”, дейди “American Foreign Policy Council” вице-президенти.\nМуаллифнинг фикрича, ўз навбатида, Дональд Трамп маъмурияти Ўзбекистонга алоҳида эътибор билан қарамоқда. Бу Вашингтон Ўзбекистондаги ўзгаришларни ҳақиқий ҳамда барқарор билиб, уларнинг қанчалик улкан аҳамиятга эга эканлигини яхши англаши ва қўллаб-қувватлашини ифодалайди.


Йиғилишда таъкидландики, республика ихтисослаштирилган марказларининг вилоят ва туман тиббиёт муассасалари билан ўзаро ҳамкорлиги, касалликлар профилактикаси, ташхис қўйиш ва даволаш масалаларида малакали кадрларга бўлган талаб ва эҳтиёжнинг юқорилиги парламент ва жамоатчилик назоратининг доимий эътиборидаги вазифага айланмоқда.\nКун тартибидаги Республика ихтисослаштирилган педиатрия ҳамда Республика ихтисослаштирилган дерматология ва венерология илмий-амалий тиббиёт марказлари раҳбарларининг ахборотини эшитишдан аввал депутатлар ушбу тиббиёт муассасаларининг фаолияти билан яқиндан танишдилар, уларнинг аҳолига хизмат кўрсатиш даражаси ва ҳолатини ўрганиб чиқдилар.\nМажлисда алоҳида қайд этилдики, ушбу марказлар томонидан 2017-2018 йиллар мобайнида барча вилоят ва туман даволаш-профилактика муассасаларига чиқиб амалий ёрдам бериш ва аҳолига тиббий хизмат кўрсатиш режаси ишлаб чиқилган. Унга кўра мутахассислар аҳолига ихтисослаштирилган тиббий ёрдам кўрсатмоқда.\nХусусан, Республика ихтисослаштирилган педиатрия илмий-амалий тиббиёт маркази томонидан ҳар йили қарийб 14 минг бемор бола стационар шароитда даволанмоқда, 4 минг нафардан ортиқ беморга амбулатор шароитида малакали маслаҳат берилган. Ушбу марказда ҳам жойлардаги фаолиятга эътибор қаратилмоқда. Жумладан, жорий йилда амалга оширилган 92 та чиқиш давомида 4,6 минг беморда профилактик кўриклар ташкил этилди. Эшитиш бўйича нуқсони бўлган 350 дан ортиқ болада бепул кохлеар имплантация операциялари амалга оширилди.\nРеспублика ихтисослаштирилган дерматология ва венерология илмий-амалий тиббиёт марказида ҳар йили 4 мингдан кўпроқ беморга стационар ёрдам кўрсатилмоқда. Жорий йилнинг ўтган даври мобайнида жойлардаги 19 та чиқиш доирасида 2 минг нафарга яқин бемор амбулатор шароитида даволанган. “Дерматологлар амалий мактаби” йўналишида республика бўйлаб 386 нафар мутахассис иштирокида амалий семинарлар ташкил этилиб, 320 нафар беморга ўша жойнинг ўзида тиббий маслаҳатлар берилган.\n— Ихтисослаштирилган марказ раҳбарлари томонидан тақдим этилган ахборот аҳолини қизиқтирадиган кўплаб масалаларни қамраб олди, — деди Олий Мажлис Қонунчилик палатаси депутати Муҳаррам Дадаходжаева. — Жойлардаги ҳақиқий аҳволни ўрганиш учун мамлакатимизнинг турли ҳудудларидаги фаолияти чоғида депутатлар тиббиёт муассасалари ишини ўрганишга алоҳида эътибор қаратмоқдалар. Муҳокамалар жараёнида депутатлар ушбу марказлар фаолияти билан боғлиқ аҳолини ўйлантираётган масалаларга алоҳида тўхталиб ўтдилар. Шуни таъкидлаш керакки, айни вақтда Республика ихтисослаштирилган педиатрия илмий-амалий тиббиёт марказида турли наслий, туғма ва орттирилган оғир касалликларга чалинган бемор болаларни даволаш учун махсус реактивлар, дори воситалари ва тиббий буюмлар етишмайди, шунингдек, бир ёшгача болалари бўлган оналарни овқатлантириш масаласи ҳал этилмаган.\nҚизғин муҳокамалар давомида мавжуд муаммоларни аниқлаш ва уларни бартараф этиш бўйича аниқ чора-тадбирлар ишлаб чиқишга асосий эътибор қаратилди. Хусусан, давлат томонидан қўллаб-қувватлашга муҳтож шахсларнинг имтиёзли ордерлар билан таъминланганлиги ва улар учун койка-ўринларни молиялаштириш етарли даражада эмас.\nМарказларда видеоалоқа воситасида масофавий маслаҳат олиш амалиёти жорий этилмаган. Шунингдек, ихтисослаштирилган марказлар мутахассисларини хориждаги етакчи клиникаларда янги технологиялар билан ишлашга ўқитиш ва хориждаги марказлардан жалб этилган мутахассислар учун шарт-шароитлар яратиш юзасидан тегишли чоралар кўриш зарурлиги таъкидланди.\nРеспублика ихтисослаштирилган дерматология ва венерология илмий-амалий тиббиёт марказида беморлар сони ва стационар даволанишга эҳтиёж кўплигига қарамасдан 2 қаватли бино таъмирталаблиги туфайли фаолият кўрсатмаяпти. Зарур реактивлар ва дори препаратларини Ўзбекистон Республикасида рўйхатдан ўтказиш бўйича узил-кесил чора-тадбирлар кўрилмаганлиги боис айрим тоифадаги беморларни даволаш мураккаблашмоқда.\n— Бугунги эшитув бизга ўз фаолиятимиз, шу жумладан, ютуқларимиз тўғрисидаги ахборотнинг тақдимотини парламентда ўтказиш имконини берди, — деди Республика ихтисослаштирилган педиатрия илмий-амалий тиббиёт маркази шифокори Камола Салихова. — Шу билан бирга, депутатлар томонидан ишимиз самарадорлигини оширишга қаратилган бир қатор таклифлар билдирилди. Бу каби парламент назоратининг амалга оширилиши бизнинг масъулиятимизни янада кучайтиради.\nАмалий мулоқот ва савол-жавоб тарзида ўтган мажлисда иккала марказ раҳбарлари ўз фаолиятлари юзасидан тақдимот ўтказди.\nМажлис якунида депутатлар ушбу марказлар фаолиятини такомиллаштириш бўйича таклиф ва тавсиялар билдирди. Муҳокама этилган масалалар юзасидан Қонунчилик палатасининг қарори қабул қилинди ва унинг ижроси назоратини мунтазам олиб бориш ҳамда таҳлилини юритиш каби вазифалар белгилаб олинди.


Қулоқ, томоқ ва бурун аъзолари касалликлари аденоидлар - DAVOLASH\nАвтор Davo На чтение 6 мин Просмотров 57 Опубликовано 08.02.2022\nҚулоқ, томоқ ва бурун аъзолари касалликлари даволаш йоллари\nТАБИИЙ ВОСИТАЛАР Ташқи муолажа учун халқ табобати рецептлари\nҚулоқ, томоқ ва бурун Аденоидлар бурун-ҳалқум бодомсимон безчаларнинг катталашуви бўлиб, бурундан нафас олишнинг бузилишига, ўрта қулоқ яллиғланишига (отит),\nэшитиш қобилиятининг пасайишига ва соғлиқ учун жиддий бошқа оқибатларга олиб келади. Аденоидларнинг ривожланишига болалар юқумли касалликлари, юқори нафас йўлларининг шамоллаш касалликлари, аллергия, ирсий мойилликлар сабаб бўлади. Аксар ҳолларда 3-10 яшар болаларда учрайди, аммо бир яшар чақалоқларда ҳам кузатилиши мумкин. Катта ёшдагиларда аденоидлар, одатда, бутунлай йўқолади.\n• «Аденоидли юз» оғиз ним очиқ, бурун-лаб қатламлари текисланган, юқори жағ таранглашиши оқибатида юз чўзилган, юқориги курак тишлар хиёл олдинга чиққан бўлади.\n• Бурундан нафас олишнинг бузилиши бурундан нафас олиш қийинлашгани сабабидан болалар оғизларини очиб ухлайдилар, уйқу кўпинча қийин кечади, қаттиқ хуррак отилади, болалар нотинч, бўшанг бўладилар.\n• Ринит бурундан шилимшиқ ажратманинг доимий келиб туриши юқори лаб, терисини ачиштириб, шиширади, гоҳо чиллаяра келтириб чиқаради.\n• Эшитиш ва гапириш аъзоларининг касалланиши евстахий (эшитув) найлари ҳалқум тешигини ёпиб қўяр экан, аденоидлар ўрта кулоқнинг рисоладагидек шамоллаб туришига халақит беради, эшитиш қобилиятини пасайтиради, баъзан жуда пасайтириб юборади. Хотира ва эътибор сусайиши туфайли ўқувчиларнинг давомати (ўқиши) кўпинча пасайиб кетади. Нутқи бузилади, овозида жаранг йўқолади ва овози пинғиллаб чиқади. Дастлабки ёшлардаги болаларнинг тиллари қийинчилик билан чиқади.\n• Бош оғриғи бемор кўпинча қаттиқ бош оғриғи ва бош айланишидан шикоят қилади, бу бош миядан қон ва лимфа нинг қийин оқиб чиқиши натижаси бўлиб, бунга сабаб бурун бўшлиғидаги турғунликлардир. Аденоидларнинг асоратлари айниқса хатарли бўлади:\n• ўткир асоратлар аденоидит (бурун-ҳалқум бодомсимон безларининг ангинаси), эшитиш найчасининг шамоллаши (евстахит), ўрта қулоқ шамоллаши (отит);\n• сурункали асоратлар боланинг руҳий ва жисмоний ривожланишининг издан чиқиши, эшитиш қобилиятининг пасайиши.\nБурундан нафас олиш бузилиши аломатлари сезилиши билан ЛОР шифокорга мурожаат қилиш лозим. Ўткир аденоидда шифокорни уйга зудлик билан чақириш керак.\nФақат аденоидлардагина бурундан нафас олиш қийинлашмайди, балки бурун деворчалари қийшайганда, гипертрофик ринитда, бурун бўшлиғининг янги ҳосилаларида ҳам шундай ҳол юз бериши мумкин. Ташхис қўйиш учун қуйидаги усуллар қўлланади:\n•риноскопия олинади; • бурун-халқум эндоскопияси (фиброскопия); • буруннинг қўшимча бўшлиқларини ультратовушли ёки рентгенологик текширув ва ҳоказолар.\nКатталиклари бўйича аденоидлар уч даражага бўлинади: кичик, ўрта ва катта ўлчамдаги аденоидлар. Аденоидларнинг катта-кичикликлари организмда улар келтириб чиқарган патологик ўзгаришларга ҳар доим ҳам мос келавермайди. Нафас олишнинг яққол бузилишлари бўлмаса консерватив муолажа қилинади. Касалликнинг оғир шаклларида жарроҳлик амалига мурожаат қилинади.\nМуолажа усули фақат беморнинг аҳволига қараб танланади, чунки ҳаттоки кичик ўлчамдаги аденоидлар бурундан нафас олишни кескин қийинлаштириши мумкин.\nОрганизмнинг умумий соғломлигига йўналтириладиган самарали чоралар: укол қилиш, маиший шароитларни яхшилаш, санатория-курорт муолажаси.\nЁтиши олдидан бола тўйимли, ширин овқатлар ейиши керак. Касаллик хуруж қилган даврда аллергияга мойиллик болаларда ош тузи истеъмолини, бинобарин шўр маҳсулотлар истеъмолини чеклаш лозим. Шунингдек, шамоллаш жараёнларини камайтириш мақсадида кальцийга бой маҳсулотлар истеъмолини кўпайтириш керак.\nКасалликнинг енгил шаклларида, нафас олиш бузилишлари бўлмаганда, бурундан нафас олиш қобилиятини тиклашга қаратилган консерватив муолажа самаралидир. Дориларни шифокор кўрсатмаси ва унинг назорати остида ичмоқ ёки қўлламоқ керак.\n• Бурунга дори томизиш (томир торайтирувчи, қ. Ринит).\n• Аллергияга қарши воситалар (кўрсаткичлар бўйича, қ. Аллергия).\n• Кальций препаратларини ичиш.\nС, Д витаминлари ва В гуруҳи витаминлари. Жарроҳлик муолажаси. Адиноидларнинг катта-кичиклигига кўра организмда лазеромуолажа, Аденотомия, алденотонзиллотомия ва ҳоказо касалликлар юзага келади. Аллергик диатези бўлган, аллергияга мойил болаларда жарроҳлик муолажасидан кейин аденоидлар кўпинча такрорланади. Бундай ҳолларда аллергияга қарши муолажа фонида жарроҳлик амали қўлланади.\nАденоидларда гомеопатик воситалар ичидан ва касалликни даволаш учун ҳар бир бурун катагига тунда 6-8 томчи туя дарахтининг мойи томизишлиши керак. Муолажа 2 ҳафта давом этади. Шундан кейин бир ҳафта танаффус қилиб, муолажа такрорланади.\nЯна бир эски гомеопатик восита. Аденоид яллиғланиши бўлган тез-тез қайталаб турувчи шамоллашларда бурун-халқумни ювиш учун илиқ қайнатилган сувдан фойдаланиш мумкин (200 мл). Унга 1/4 чойқошиқ ош содаси, прополиснинг 10 % ли спиртли эритмасидан 18-20 томчи қўшилади.\nБурунни кунда 3-4 маҳал ювиш тавсия этилади, ҳар бир бурун катагига 1/3 1/2 янги тайёрланган эритма қуйиш лозим. Учига ингичка пластмасса найча кийдирилган шприц билан ҳам ёки резина «нок» ёрдамида ҳам бурунни ювиш мумкин. Эритма секин олиб кирилади, бунда беморнинг боши хиёл олдинга эгилиб туриши керак, шунда қуйилган эритма ўзи тушиб кетади.\nАйрим ҳолларда пипеткадан ҳам фойдаланса бўлади, аммо ювиш учун анча кўп суюқлик керак бўлади. Шу боис ҳар бир бурун катагига шифобахш эритмадан пипеткани,тўлдириб бир неча марта киритиш керак. Бу унчалик қулай амал эмас. Бурунга туя дарахтининг мойини томизса ҳам бўлади.\nЭман пўстлоғи 10 гр, қизилпойча гиёҳи 5 гр, ялпиз япроғи 5 гр олинади. Бир ошқошиқ тўпламдан 200 мл совуқ сувга солиб, 3-5 дақиқа қайнатилади, 1 соат дамлаб қуйиб, сузилади, кунда 1-2 марта ҳалқум ювилади.\nБудра гиёҳи буғидан чуқур-чуқур ичга тортилади, 15 гр куруқ гиёҳ 200 мл сувга солиб қайнатилади ва кунда 3-4 марта қўлланади.\nҚирқбўғим гиёҳи кукунидан 2 ошқошиғини 200 мл сувга солиб, 7-10 дақиқа қайнатилади ва 2 соат дамлаб қўйилади. Ўткир аденоидитда 5-7 кун давомида кунда 1-2 маҳал, бурун-ҳалкумни ювиш учун тавсия этилади.\nАденоидларни даволашда аллергияга қарши тўпламларни, иммунитетни мустаҳкамловчи гиёҳларни (айниқса қизилмия илдизини) ва витаминли тўпламларни қўшиш мумкин.